
Partea I: Forme eronate de evlavie 


1 Credinţă şi credulitate 


„Credinţa este o putere de legătură care înfăptuieşte unirea desăvârşită, nemijlocită şi mai 
presus de fire a celui ce crede cu Dumnezeu Cel crezut”3. Ea presupune deci deschiderea omului, 
prin puterea harului dumnezeiesc, către dialogul iubitor cu Dumnezeu. lar actul de credință 
angajează omul întreg, cu tot sufletul şi cu tot trupul. Credinţa nu e doar o adeziune intelectuală 
la învățătura creştină despre Dumnezeu, ci este un mod de viață sustinut de harul divin. De fapt 
este răspunsul mulțumitor al omului la chemarea iubitoare a lui Dumnezeu, Cel ce ne-a iubit mai 
întâi şi S-a descoperit nouă. Credința se bazează, aşadar, pe acceptarea făgăduințelor lui 
Dumnezeu Care ni Se descoperă prin lisus Hristos şi pe împlinirea poruncilor Lui în viată. 


Credinţa foloseşte puterile rațiunii, dar descoperă omului taine, realităti duhovniceşti şi dum- 
nezeieşti superioare rațiunii şi, prin aceasta, dă omului un nou orizont în cunoasterea lui Dum- 
nezeu şi a lumii zidite de El. Prin „Credinţa lucrătoare prin iubire" (Galateni 5.6), omul Îl 
întâlneşte pe Dumnezeu, Cel ce este mai presus de toate, se uneşte iubitor şi înțelegător cu El, se 
face el însuşi templu sfinţit al lui Dumnezeu şi centru de iradiere a iubirii Lui între semeni. 


Credulitatea însă, ca stare de acceptare simplă, fără discernământ şi fără rezerve a unor 
învățături, este o atitudine nefirească şi păguboasă a omului leneş față de cele ale vietii spirituale. 
Acesta caută şi aşteaptă mereu solutii ieftine, fără nevoințe, fără Cruce adică, nu-şi foloseşte 
trezvia şi rațiunea în posibilitătile lor fireşti, ci şi le adoarme printr-o nepunere a lor în lucrare, 
devenind astfel o tintă foarte uşor de atins de către cei care nu doresc mântuirea oamenilor. 


Astfel, speculând neştiința şi naivitatea multora în materie de viață religioasă, numeroşi 
prooroci, mediumi şi vindecători, apăruți mai ales în ultimii paisprezece ani, unii mai exotici, alții 
mai traditionalişti, le exploatează credulitatea, într-un mod plin de viclenie. Iar oamenii slabi şi 
neştiutori, care cad în plasa înşelării aruncată de aceşti impostori, pe lângă paguba materială 
suferită - nu mică -, deseori îşi pierd şi sănătatea fizică şi spirituală. Si încă nu sunt puţine 
cazurile de deznădejde, de lepădare de Ortodoxie şi, deci, de mântuire, prin care diavolul şi 
ucenicii lui îşi măresc palmaresul criminal. 


2 Falsul misticism 


„Este semnul ruşinos al unei stări religioase înapoiate sub raport intelectual şi moral, mai bine 
zis tristul certificat al decăderii de la însăşi starea de religiozitate la aceea de magie, caracteristică 
popoarelor primitive stăpânite de pâcla groasă a ignorantei, de marasm moral. De aceea, în primul 
rând, este nevoie ca aceste suflete să fie ridicate la adevărata credință, la spiritualitatea autentică, 
la o viață morală superioară şi ca Biserica să urmărească permanent, cu străşnicie, purificarea de 


3 Sfântul Maxim Mărturisitorul, Răspunsu 133 către Talasie, în Filocalia, vol. 3, Bucureşti, 1993, p. 131. 


4 Sunt oameni (tineri mai ales) care, după ce trec prin fel de fel de „experiente spirituale", ajung la o stare critică de disperare şi de 
neîncredere în ceilalri, stare ce le produce o izolare de semeni şi un dezechilibru psihic adesea ireversibil. Sunt tineri care, din 
neştiintă, din exaltare sau din mândrie, îşi ruinează viața, epuizându-şi energiile sufleteşti şi trupeşti prin yoga şi prin alte practici 
oculte, ajungând fie în robia patimilor şi a ereziilor, fie la boli psihice, fie chiar la suicid. Însă şi pentru ei oricând este timp de 
pocăință, de înviere din păcat, prin Hristos şi în Biserică. 


falsul misticism a vietii religioase a credinciosilor din sanul ei. 


Ca să dăm o definiție aproximativă a falsului misticism, am putea spune cà el „este o dispoziţie 
a sufletului, care aşteaptă sau vede la tot pasul un miracol, caută sau vede necontenit vedenii şi 
îmbracă pe fiecare persoană mai deosebită în aureolă supranaturala”.5 


Departe de aparentele atractive şi performanţele metafizice senzaţionale oferite de falsul misti- 
cism, viața spirituală în Ortodoxie presupune o creştere morală a omului credincios, creştere fără 
de care orice experienţă religioasă îşi pierde legitimitatea. Sfinții Părinţi au formulat cel mai limpe- 
de învățătura despre treptele desăvârşirii creştine sau ale urcuşului duhovnicesc. Cea dintâi 
treaptă, întotdeauna ocolită sau doar simulată de falşii mistici, este curătirea sufletească şi 
trupească de patimi (treapta nevoințelor ascetice), fără de care nimeni nu poate spori şi nici nu-L 
poate vedea (cunoaşte, înțelege) pe Dumnezeu. Urmează treapta contemplării duhovniceşti a 
rațiunilor divine din natură şi din Scriptură. Elanul minţii în cunoaşterea iubitoare a lui 
Dumnezeu, după ce au fost depăşite toate piedicile păcatului, se intensifică progresiv, pe măsura 
unirii cu Mântuitorul Hristos prin rugăciune neîncetată. Astfel, intrând în odihna iubirii 
dumnezeieşti, omul păşeşte pe treapta a treia, a îndumnezeirii prin har, a părtăşiei tot mai depline 
la viața şi fericirea dumnezeiască. 

Pe de altă parte, „credinciosul angajat de dezechilibrul său într-o experienţă falsă stabileşte re- 
latii arbitrare între cauze şi efecte, face abstracție de corelatia obiectivă şi rațională dintre 
fenomene şi se antrenează în excese şi generalizări unilaterale. Mizează şi pe false intuitii şi 
principializează sentimente nebuloase, accentuând până la exclusivitate pe afectivitate, în dauna 
vietii rationale, a simtirii raționale de care vorbesc Părintii. Ortodoxia a pus un accent deosebit pe 
paza mintii şi a inimii, pe introducerea mintii în inimă, care are şi acest sens de colaborare a 
intelectului cu simtirea.”7 


Plecând de la acest dezechilibru duhovnicesc între ratiune şi simţire, între cunoaşterea (şi îm- 
proprierea trăirii) Tradiţiei Bisericii şi simularea ei fragmentară la exterior, „credinciosul” angajat 
în false experiențe mistice se îndepărtează de reperele unei vieți religioase sănătoase, luându-şi 
libertatea nu numai de a crea alte repere (cele proprii îi devin singurele normative), ci şi de a le 
propaga între apropiatii lui. Aşadar, cunoasterea şi asimilarea Tradiţiei ortodoxe autentice fereşte 
orice credincios ortodox de excese, de exagerări şi de erori dogmatice şi mistice, uneori chiar fatale 
mântuirii personale şi comunitare prin Biserică. 


2.1 Cauzele falsului misticism 


Cauzele falsului misticism sunt multiple. De cele mai multe ori ele se conjugă în proportii dife- 
rite de la caz la caz, nuanțând într-un fel specific fiecare deviere mistică. Le putem totuşi prezenta 
în felul următor: 


a) Unele sunt cauze ivite dintr-o viață spirituală degenerată în superstiții şi practici oculte. 
„Mulţi dintre cei care practică formele magiei şi ale superstiției socotesc că nu păcătuiesc față de 
Dumnezeu, ci chiar Îl servesc. Ceea ce dă practicilor magice un caracter de fals misticism este 
convingerea celor ce recurg la ele că intră oarecum în contact cu lumea de dincolo, 
supranaturală.”8 Tocmai această ofertă a contactului şi a ajutorului imediat ce vine din lumea 
nevăzută atrage mulți oameni spre respectivul domeniu. Superstiția împreună cu erezia şi 
ateismul formează triada infernală cu care diavolul amețeşte mințile oamenilor, deviindu-i de la 
dreapta credință în Dumnezeu spre căile pierzării veşnice. 


> Preot Prof. Dumitru Stăniloae, Formele şi cauzele falsului misticism, în revista „Studii Teologice”, nr. 5-6 din 1952, p. 251. Am 
preluat expresia fals misticism, deoarece serveşte mai bine expunerii noastre, în sensul în care 1-au folosit atît Părintele Stăniloae, 
cît şi Î.P.S. Antonie Plămădeală. Termenul misticism s-a acreditat în afara Bisericii, însemnând o experienţă spirituală de obicei 
contrafăcută, iralională, dezechilibrată. In teologie, se foloseşte specificarea de fals misticism pentru a se ocoli confuzia cu viața 
mistică autentică trăită prin Sfintele Taine şi prin celelalte rânduieli ale Bisericii. 


Š În Ortodoxie, creşterea spirituală a omului spre măsura bărbatului desăvârşit - Iisus Hristos - nu se săvârşeşte doar prin puterile 
omeneşti limitate, ci printr-o neîncetată sinergie (conlucrare) între nevoinla omului şi harul dumnezeiesc. 


7 Î.P.S. Antonie Plămădeală, Falsul misticism. Încercare de tipologie, în volumul Tradilie şi libertate în spiritualitatea ortodoxă, 
Colectia Axios, Editura Pronostic, Bucureşti, 1995. p. 326. 


° Preot prof. Dumitru Stăniloae, op. cit., p. 252. 


b) Alte cauze sunt cele patologice, bolile sí deranjamentele psihice, care produc şi alimentează 
deseori falsul misticism. Unele tulburări şi stări de boală se datorează multora dintre aşa- 
numitele viziuni şi comunicări cu ființe din alte lumi. „Ele sunt susținute însăşi de o frământare 
religioasă în cei ce le produc, ca şi în cei care le acceptă, spre deosebire de manifestările 
ocultismului, care sunt lipsite de o frământare religioasă, deşi sunt însoţite şi ele de un fior al 
întâlnirii cu nevăzutul. Dar, dacă privim atent, observăm că şi frământarea religioasă la subiectele 
producătoare de false viziuni este bolnăvicioasă."9 


c) Între cauzele morale ale evlaviei false amintim ignoranţa, lăcomia şi prezumția (închipuirea de 
sine). Deseori azi, mentalitatea magică, lăcomia şi prezumția se întâlnesc în unul şi acelaşi 
impostor, care, exploatând ignoranța creştinilor, devine promotorul pe scară largă al unor 
experienţe şi fenomene paranormale!0. Însă „formele epidemice ale falsului misticism sunt un 
semn trist de înapoiere religioasă generală şi un certificat ruşinos pentru păstorii sufleteşti ai 
unui popor. (...) 

Neştiința este, aşa cum spunea Sfântul Marcu Ascetul, maica tuturor relelor. Ea este unul 
dintre cei trei uriaşi puternici ai diavolului (alături de uitare şi nepăsare), sub ocrotirea cărora se 
furişează toate patimile în suflet. De aceea, omul are datoria să lupte necontenit pentru alungarea 
din sine a neştiinței. (...) La adăpostul ignoranței se instalează în suflet şi falsul misticism.”!! Din 
ignoranță şi neştiința crasă a naturii şi legilor ei apare o gravă confuzie între lumea naturală şi 
cea supranaturală, depreciindu-le pe amândouă şi neapreciind niciodată raportul just dintre ele. 
Or, a pune intervenţiile supranaturale şi personale ale lui Dumnezeu în rând cu manifestările 
unei naturi impersonale înseamnă a uita că trebuie să trecem prin granița învierii cu Mântuitorul 
Hristos pentru a ne întâlni cu lumea supranaturală. lar cine consideră obiecte şi lucrări ale 
naturii drept acțiuni ,divine" supranaturale, făcând o totală abstractie de relația sa şi a lumii cu 
Hristos, acela nu se ridică la Dumnezeu adevărat, Cel mai presus de natură, ci se închină la idoli 
şi, prin ei, la demoni. 


„Dar falsul misticism e alimentat nu numai de o ignoranță de ordin intelectual, ci şi de o 
ignoranță de ordin moral. Datorită acestei ignorante, credinciosul aşteaptă scăparea de anumite 
greutăti nu de la o îndreptare a vietii sale, ci de la miracole care îl dispensează de eforturi morale 
în vederea îndreptării vieții sale. Asemenea miracole i se promit nu numai de vrăjitori, ci, din 
păcate, şi de unii păstori sufleteşti, care prezintă rugăciunea lor ca deplin eficace prin ea însăşi, 
fără să fie însoțită şi de rugăciunea şi îndreptarea morală a credincioşilor. (...) Rugăciunea îşi are 
totuşi rolul principal tocmai în faptul că se face piatră de hotar pentru o viață îndreptată sau 
susține o astfel de viață. De aceea, e necesară şi rugăciunea credinciosului, nu numai a preotului, 
pentru scăparea de necazuri. 


Orice preot ar trebui, prin urmare, să facă ceea ce fac cei mai multi: să folosească prilejurile 
când credincioşii vin să-i ceară ajutorul pentru a scăpa de necazuri pentru a le da o învățătură 
despre viața pe care trebuie să o ducă. Sfintii Părinti arată necontenit cum întreaga fericire şi 
mântuire a oamenilor depinde de virtutile lor. (...) Trebuie să judecăm lucrurile cu sinceritate şi să 
răspundem cinstit la întrebarea: în ce proporție se află în credincioşii noştri preocuparea pentru 
Jertfa şi Învierea lui Hristos, pentru mântuirea prin împreuna-răstignire cu El față de patimi, față 
de omul păcatului şi al egoismului, cu preocuparea pentru scăparea din diferitele necazuri ale 
vietii prin tot felul de practici care nu au nici o legătură cu opera de răscumpărare a Domnului şi 
cu angajamentele morale care decurg din ea? Să recunoaştem că toți avem o parte de vină pentru 
această situatie, dacă nu pentru promovarea pozitivă a acestor practici şi preocupări, semne ale 
necunoasterii înaltei esențe a creştinismului, cel putin pentru putina noastră râvnă în opera de 
luminare a credincioşilor ! 

O a doua cauză morală, care creează fenomene de fals misticism, este lăcomia. Lăcomia 
sustine practicile vrăjitorilori?, dar o întâlnim, din păcate, şi la unii slujitori ai altarelor, care 
tolerează ignoranța religioasă a credincioşilor, dându-se drept făcători de adevărate miracole. 


” Ibidem, p. 257. 

19 Vezi şi Partea a doua a lucrării de faţă. 

1! Preot Prof. Dumitru Stăniloae, op. cit., p. 263. 

12 Şi ale altor ,prooroci" care se declară făcători de minuni (n.n.). 


Învăţarea credincioşilor cá scăparea de necazuri depinde, în primul rând, de o viață de muncă şi 
seriozitate morală, nu convine nici acestor falşi păstori, (pentru că pierd rolul de fac-totum bine 
remunerat), nici credincioşilor (căci le pune povara unor îndatoriri de viață şi a unor 
responsabilităti al căror gust nu se capătă decât cu vremea, după o anumită creştere moral- 
spirituală a omului). Predica stăruitoare, învățarea, sfătuirea credincioşilor nu sunt însoțite sau 
urmate numaidecât de o monedă, ca hârtiuța de la acatist. Şi se preferă moneda credinciosului în 
locul mântuirii lui. Astfel, credinciosul e lăsat în întuneric, în loc să fie luminat necontenit asupra 
însuşirilor lui Dumnezeu, asupra jertfei lui Hristos, asupra condițiilor morale cu ajutorul cărora 
omul poate creşte în unirea cu Hristos şi se poate mântui. Fără multă greutate, creându-şi o 
faimă din interesele materiale, aceşti falşi păstori încep să creadă ei înşişi că au puteri 
miraculoase. 

Şi iată cum o a treia cauză morală care susține falsul misticism este prezumția ! Prezumția este 
specifică oricărei mentalități magice. Căci, în vreme ce mentalitatea religioasă cere smerit ajutorul 
lui Dumnezeu, mentalitatea magică, necunoscând pe Dumnezeu ca Persoană liberă, ci crezând 
doar în forțe impersonale, deci lipsite de libertate, socoteşte că poate dispune de ele, deci îl face pe 
credincios să se creadă superior lor. Dar, în păcatul acesta cad uşor şi unii monahi. (...) Puterea 
lui Dumnezeu e cerută cu smerenie, rămânând ca Dumnezeu să o dea sau nu, după bunăvoința 
Lui. Cine se bizuie pe puterile supranaturale ca pe nişte puteri ce stau la dispoziția lui se arată ca 
fiind stăpânit de o mentalitate vrăjitorească. Când vreun preot sau călugăr cere unei mame să-i 
adu că fotografia fiului dispărut şi când, după ce i se aduce şi priveşte la fotografie, declară pe un 
ton sigur «i-l aduc lb se comportă nu ca un reprezentant al religiei, ci al magiei, adică se socoteşte 
nu slujitorul smerit al lui Dumnezeu, ci dispunătorul anumitor puteri obscure.”13 


O dată cu invazia sectelor neoprotestante s-a extins şi la noi în țară mentalitatea pasivismului 
moral ce-şi trage seva din teoria răscumpărării din protestantism: Mântuitorul Hristos a săvârşit 
totul pentru om, acesta neavând altceva de făcut decât să-L accepte formal ca Domn, fără nici o 
străduință către sfințenie. Dar în Ortodoxie Părintii insistă pe virtutea trezviei, care fereşte 
sufletul de încolăcirile duhului viclean şi-l ţine pe om cu mintea la Dumnezeu şi cu picioarele pe 
pământ. Toată viața morală a acestor „creştini!+ este dominată, dacă nu şi de patimi grosolane, cel 
puțin de mândrie şi închipuire de sine. Sunt îmbătati de lăudăroşenie. Tocmai de aceea îi 
disprețuiesc pe ceilalti care nu sunt ca ei şi în rugăciunea lor colcăie duhul necurat. Nelucrându- 
şi credința prin fapte bune față de semeni (deoarece le consideră inutile mântuirii), ei se refugiază 
într-o lume imaginară, considerându-se „aleşi şi mereu demni de mesaje şi intervenții speciale ale 
lui Dumnezeu. Din cele prezentate până aici se poate observa clar „o oboseală, o lipsă de curaj în 
fața vieţii, o teamă de viață, un refugiu în falsa mângâiere că Dumnezeu sau cine ştie ce forță 
supranaturală face totul în locul omului. E a patra cauză a falsului misticism. E un alt aspect al 
stării nesănătoase pe care o sustine. (... ) Omul trebuie să îmbrățişeze realitatea şi în ea să 
lucreze. E greşit să o lase pe aceasta în seama lui Dumnezeu, iar el să se refugieze fricos în lumea 
ireală a visurilor. Falsul misticism este în definitiv fuga de realitatea creată de Dumnezeu într-una 
visată de om, o fugă de realitatea prin care se ajunge la Dumnezeu în una care nu are nici o ieşire, 
nici un drum spre Dumnezeu.”15 


2.2 Formele falsului misticism 


Formele falsului misticism sunt şi ele multe. Trăgându-şi puterea din izvoarele prezentate 
până acum, falsul misticism se ramifică totuşi în trei directii principale de manifestare. Le vom 
expune în continuare pe scurt, insistând asupra detaliilor doar acolo unde este nevoie. 

a) Domeniul ocultismului, al magiei şi al superstițieile, cu următoarele forme: practicile 
vrăjitoreşti, descântecele, ghicirile şi prezicerile (prin cuvânt, fie în stare de transă, fie pe baza 
interpretării unor semne şi a visurilor), considerarea unor zile, numere sau evenimente ca 


' Preot prof. Dumitru Stăniloae, op. cit., pp. 267-269. 
14 Nu numai a sectanților, ci chiar şi a unora dintre cei care se declară “ortodocşi”. 
'5 Preot prof. Dumitru Stăniloae, op. cit., pp. 271-272. 


15 Se prezintă ca o cale comodă, pentru că nu cere nici un efort moral, dar tocmai de aceea este o pantă pe care omul decade de la 
demnitatea de ființă liberă şi spirituală. 


norocoase, purtarea de talismane, astrologia, horoscopul, spiritismul, teozofia, bioenergia, 
radiestezia, parapsihologia. 


Dumnezeu a interzis sub grele amenințări, aceste practici încă din Vechiul Testament!7: 


„Să nu alergați la cei ce cheamă morții, pe la vrăjitori să nu umblaţți şi să nu vă întinaţi cu 
ei. Eu sunt Domnul Dumnezeul vostru." (Levitic 19,31) 


„De se va ridica în mijlocul vostru un prooroc sau văzător de vise şi va face înaintea ta semn şi 
minune, şi se va împlini semnul sau minunea aceea, de care ţi-a grâit el, siti va zice atunci: să 
mergem după alți dumnezei, pe care tu nu-i ştii şi să le slujim acelora, să nu asculți cuvintele 
proorocului aceluia sau ale acelui văzător de vise, că prin aceasta vă ispiteşte Domnul Dumnezeul 
vostru, ca să afle de iubiți pe Domnul 


Dumnezeul vostru din toată inima voastră şi din tot sufletul vostru. Domnului Dumnezeului 
vostru să-l urmati şi de El să vă temeti; să păziti poruncile lui şi glasul lui să-L ascultati; Lui să-l 
slujiți şi de El să vă lipiți. lar pe proorocul acela sau pe văzătorul acela de vise să-l dati morții, pentru 
că v-a sfătuit să vă abateți de la Domnul Dumnezeul vostru, Cel ce v-a scos din pământul 
Egiptului şi v-a izbăvit din calea robiei, dorind să te abată de la calea pe care ţi-a poruncit Domnul 
Dumnezeul tău să mergi; pierde dar răul din mijlocul tău." (Deuteronom 13,1-5) 


Întâlnim şi astăzi aceste practici demonice (poate chiar mai rafinate ca prezentare) amestecate 
deseori cu unele practici necanonice!8, pe care toti impostorii şi proorocii diavolului le fac 
publice prin mijloace de comunicare în masă. Sesizăm astfel o ofensivă susținută a demonismului 
şi a păgânismului care asaltează azi, mai mult ca oricând, spiritualitatea creştină (în general) şi 
cea românească (în special). 


Fel de fel de vrăjitori, de ghicitori şi de prezicători sau de posedati ai unor „puteri paranormale" îşi 
oferă serviciile pentru a dezlega farmece!?, blesteme, drumuri?! şi cununii??, pentru a descoperi 
autorii unor furturi, pentru a prezice viitorul?3, pentru a-i ajuta pe oameni să iasă rapid din încur- 
cături financiare sau de sănătate şi pentru multe alte „rezolvări" ale problemelor familiale şi sociale. 


17 Vezi şi 2 Paralipomena 33, 1-6, unde sunt arătate păcatele apostaziei lui Manase: idolatrie, magie, fermecătorie, vrăjitorie, 
chemarea duhurilor morrilor. 


18 Vezi şi Capitolul 5 al prezentei lucrări. 


1 După ce le spun oamenilor că au asemenea ,făcături " necurate, şarlatanii se şi oferă să-i ajute să iasă din starea disperată pe care 
le-au inoculat-o prin sugestie. Deseori, sugestia vrăjitorului rămâne fixată în mintea omului vreme îndelungată, întreținându-i 
acestuia o stare de frică aproape paralizantă, o dependentă aproape psihotică de vrăjitor. Apare şi aici interventia nevăzută a 
duhurilor rele, care-i domină atât pe vrăjitor, cât şi pe clienţii lui. 

20 Orice om care săvârşeşte păcatul cade sub blestemul lui Dumnezeu (ca si Adam) şi sub farmecele diavolului. De aceea este nevoie 
de o purificare morală, de un efort fizic şi spiritual pentru ca omul să iasă de sub dominația păcatului. Vrăjitorii vorbesc oamenilor 
de nişte blesteme omeneşti care îi apasă, dar nu le spun nimic de blestemul păcatelor proprii. Astfel, ei deturnează atentia omului de 
la relatia lui cu Dumnezeu la orizontala lumii acesteia. Or, pentru a ieşi de sub blestemul păcatelor este nevoie de Spovedanie la 
preot, de rugăciune şi de împlinirea canonului cuvenit pentru îndreptare. 


21 După spusele acestor speculanti, dacă cineva „are drumurile legate" în viaţă înseamnă că „nimic nu i se leagă”, deoarece altii i-au 
făcut vrăji, iar el trebuie să scape de ele tot printr-un apel la vrăjitorie. Se vede şi aici tendinta de evitare a îndreptării morale a vieții. 
Or, pentru păcatele noastre ne îngăduie Dumnezeu tot felul de încercări şi obstacole în viată, ca prin ele să ne oprească de pe calea 
pierzării şi să ne aducă pe calea mântuirii. 

221 SA. dezlega cununiile" cuiva înseamnă, în întelesul total deformat al vrăjitoriei, a ajuta pe cineva să iasă de sub „legătura" unor 
farmece sau vrăji făcute de altii şi să se (re)căsătorească mai repede. Unii tineri, după ce divortează (neştiind că divorţul nu e o 
soluţie, ci un eşec), caută să fie dezlegată legătura Cununiei lor de la Biserică prin vrăjitorie (numai ideea este în sine o gravă 
abatere, darămite practica !). Fetele sunt cel mai adesea victimele acestor impostori, ele alunecând rapid într-o stare de frică şi 
deznădejde, motiv pentru care umblă disperate din vrăjitoare în vrăjitoare. Or, înțelesul creştin real al dezlegării cununiilor este 
slujba de binecuvântare a tinerilor căsătoripi, care se săvârşeşte în a opta zi de la Cununia lor. În unele părti ale țării, la nuntă, mirii 
îşi pun pe cap cununii (coroniţe) din flori, flori ce simbolizează fecioria lor şi prospetimea noi familii. Aceste cununii sunt purtate de 
tineri până în a opta zi de la nunta lor, când merg la biserică şi preotul li le desface de pe cap, citindu-le rugăciunile de 
binecuvântare. Observăm cum diavolul a reuşit să devieze în mintea omului de azi sensul creştin adevărat al „dezlegării cununiilor” 
spre un înteles total pervertit şi opus. 


23 Unii prezicători folosesc metode „consacrate" de ghicit ("în cărţi, în bobi, în palmă, în cafea, în vise etc.), alţii le deschid cartea 
(vezi capitolul cu practici necanonice), alții intră într-o transă din care „le spun totul”. Oricum, sunt şi acestea o sugestionare a 
“clientului” şi o înşelare a lui. 


Circulă şi azi printre credincioşi încă multe superstitii şi idei fixe, care duc oamenii la mari 
confuzii şi buimăceli în credință. Exemplificăm câteva dintre ele: 


1) legate de existența predestinatiei (soarta), a horoscopului sau zodiacului, care ar dicta 
implacabil viitorul şi viața omului24; 

2) legate de unele zile25 (că marti sunt trei ceasuri rele), numere? (că 13 aduce ghinion) sau 
evenimente (că dacă te întorci din drum sau vezi un preot?” sau îti taie o pisică neagră calea îti 
va merge rău, că dacă auzi o cucuvea cântând va muri cineva, că dacă treci pragul casei cu piciorul 
stâng sau dacă „te mănâncă nasul" nu vei reuşi în ce vei face etc.), considerate aducătoare de 
pagubă38; 

3) legate de unele obiecte care, atunci când sunt păstrate, „poartă noroc'29. 


Explicitarea bolilor trupului pe baza filosofiilor orientale, ca fiind cauzate de „dezechilibre şi gâtuiri 
ale circulatiei energiilor yin şi yang” sau pe baza speculațiilor radiesteziste ca fiind produsul 
influenței unor „interferenţe malefice ale energiilor cosmice şi telurice" nu are nimic comun cu 
Adevărul, deoarece omul nu este la discreția energiilor cosmice impersonale care-i strivesc existența 
şi libertatea, ci este persoană infinit superioară lumii neraționale. Iar a susține predestinația cosmi- 
că dictată de stele (cum susține astrologia, cu variațiunile ei pe aceeaşi temă - zodiacul şi horosco- 
pul) este o gravă erezie întrucât: a) îl face pe om inferior lumii neraționale, care-i anihilează 
orice tendință de libertate, şi b) omul nu ar mai avea răspunderea păcatului, deoarece stelele i-au 
impus cu necesitate să facă totuls0. 


Este departe de cei care practică şi promovează formele de spiritism şi parapsihologie intenția 
de a-L chema pe Dumnezeu cel Adevărat în ajutor. Dată fiind prezenţa în doctrina acestora a 
multor erezii (contrare învățăturii lui lisus Hristos şi a Bisericii Ortodoxe) şi superstiții, este 
limpede că ei nu lucrează cu Dumnezeu cel viu, ci cu un ,dumnezeu" care i-a şi inspirat în 
învățătura lor pierzătoare de suflet şi îi şi ajută în „lucrătura'" lor. De aceea, pentru a fi 
credibili în fața oamenilor care mai ştiu ceva despre Dumnezeu, aceşti prooroci ai satanei se 
îmbracă în „haine de oi, iar pe dinăuntru sunt lupi răpitori" (Matei 7.5), afişându-şi ,,credinta" 
prin icoane pe pereţi, prin diverse rugăciuni spuse la începutul şedinţei şi chiar prin sfătuirea 
clienților de a merge mai întâi la Biserică, pentru ca „tratamentul" să aibă efect deplin3!. Diavolul, 
invocat prin diverse practici şi mantre3? rostite de ei într-o atmosferă hipnotică, nu întârzie nici el 
să-şi facă simțită prezența şi acțiunea. Deseori, însuşi „proorocul'" intră în extaz sau în3 transă, 
inducându-le prin sugestie aceeaşi iluzie şi stare psihică şi celor care-i suportă „tratamentul 
spiritist". Cu toate că unii dintre cei care-l consultă simt o aparenţă de bine şi chiar îi mulțumesc 


24 De aceea multi consultă horoscopul zilei sau prezicătorul, pentru a şti de ce să se ferească sau ce să facă. Este şi aici o formă de 
manipulare psihică a maselor prin sugestie şi autosugestie. 


* Toate zilele sunt create de Dumnezeu şi sunt sub pronia Lui. Este o gravă eroare considerarea că ziua de marti e „mai putin bună" 
decât celelalte. Iar diavolul şi propria lor ignorantă îi pot tine pe oameni chiar toată viata într-o asemenea stare de rătăcire şi frică. O 
altă greşeală este aceea că pe acatistele date vineri şi duminică la biserică oamenii se roagă ca unei persoane „la sfânta zi de azi", în 
loc să se adreseze lui Dumnezeu, Creatorul şi Stăpânul timpului. 

26 Dintr-un asemenea fixism s-a născut ideea că unele numere sunt mai ,norocoase" decât altele. Găsim şi în unele „retete 
duhovniceşti” asemenea cifre magice ataşate lumânărilor, picăturilor de ulei sfinţit şi bucăţelelor de anafură, cifre care neapărat 
trebuie să fie respectate, fiind mai importante decât însuşi actul de cult, care trebuie săvârşit cu sfială, cu credinţă şi cu dragoste. 


2 Vedeţi ce pervertire a întâlnirii cu preotul ? Or, preotul, care e trimisul lui Dumnezeu, aduce prin prezența şi binecuvântarea lui 
prezenţa şi binecuvântarea lui Dumnezeu. 


28 Tocmai pentru a preveni o eventuală întâmplare rea unii “bat în lemn" (altă superstiție destul de răspândită). 


29 În vechime, aceste obiecte erau idolii, amuletele, fetişii, medalioanele unor zei etc. Azi, ceea ce e foarte grav, unii cred că şi 
iconiţele şi cărticelele religioase de buzunar au aceeaşi folosință. Nu mai văd în ele sensul de a-i ajuta spre o relaţie personală de 
rugăciune şi iubire către Dumnezeu, ci socotesc că simpla lor prezență în buzunar îi scuteşte de orice demers moral şi duhovnicesc. 


30 În acest caz, vina păcatului este aruncată chiar asupra lui Dumnezeu, Cel ce a creat stelele şi mişcarea lor. Aici se vede inspiraţia 
şi intenţia diavolului care-L urăşte pe Dumnezeu şi vrea ca şi oamenii să-l urmeze. 


31 Mulţi bioenergeticieni şi radiestezişti fac aşa. 
32 Cuvinte a căror repetare se consideră că provoacă imediat un efect sigur. 


33 La multi se poate distinge clar fenomenul posesiei demonice datorită unor mişcări rapide şi unor cuvinte necontrolate. Asemenea 
transă o trăiesc şi sectanrii penticostali când „vorbesc în limbi" inexistente şi fără nici un folos. 

„proorocului" pentru aceasta, totuşi succesul aparține diavolului care urmăreşte pierderea su- 
fletelor prin erezii şi prin patimi, chiar în ciuda unui folos trupesc al omului consultat. lată ce zice 
Insuşi Mântuitorul Hristos referitor la asemenea prooroci: 


„Mulţi îmi vor zice în ziua aceea: Doamne, Doamne, au nu în numele tău am proorocit şi nu în 
numele Tău am scos demoni si nu în numele Tău minuni multe am făcut ? Şi atunci voi 
mărturisi lor: Niciodată nu v-am cunoscut pe voi. Depărtaţi-vă de la Mine cei ce lucraţi fărădelegea." 
(Matei 7.22-23) 


Profeţiile, semnele şi minunile ,paranormale" săvârşite de aceşti înşelători se pot explica prin 
aceea că ei folosesc conjugat mai multe metode: frauda (trucajul, scamatoria), sugestia şi iluzia co- 
lectivă şi chiar conlucrarea directă cu diavolul3+. „Este un păcat grav pentru un creştin, fiu al Bise- 
ricii şi al lui Hristos, să creadă că Dumnezeu are nevoie, pentru a Se descoperi oamenilor, de mesa- 
geri care ciocănesc în pereți şi în mobile, fac să danseze mesele şi să alerge paharele sau se pretează 
la cele mai ridicole şi uneori, dezgustătoare exhibiții. Nu numai doctrina revelată, dar şi cel mai 
elementar bun-simt respinge astfel de lucruri.”35 


b) Domeniul patologicului, cu forme mai uşoare sau mai puţin grave de manifestare, cu 
tendinte de extindere mai mult sau mai puțin accentuate. 


Boala psihică, fie moştenită genetic, fie instalată prin educaţie (teroare în familie ori răsfăț), fie dez- 
lăntuită în urma unor şocuri emoționale (bucurii euforice, crize sentimentale, rateuri în viață), ge- 
nerează în imaginatia omului unele idei fixe, obsesii, halucinatii şi viziuni mai mult sau mai puțin 
religioase. Caracteristică psihopatologiei este prezența halucinaţiilor, a vedeniilor cu conținut 
fantastic. „Dar, falsul misticism se întreține nu numai prin halucinatii, ci şi prin iluzii. La 
halucinatie este mai întâi ideea, reprezentarea mintală, apoi senzatia, sau imaginea cu apărență de 
realitate. La iluzie este întâi o senzaţie reală şi apoi o idee, o reprezentare falsă despre ea, o 
interpretare greşită a ei. Dacă halucinaţia este mai ales, apanajul celor bolnavi, iluzia nu 
presupune numaidecât o boală.'3* Ea apare în general acolo unde este o percepție superficială a 
realitătii şi a vieţii religioase, o confuzie şi o ignoranță propice răspândirii falsului misticism. 

Totuşi, în unele forme patologice de fals misticism un rol important în întreținerea acestei 
atitudini îl deţine folosirea substanțelor halucinogene (băuturi, droguri) şi a muzicii 
(psihedelice), prin care „misticii" îşi provoacă rapid şi-şi întreţin vedeniile şi extazurile. Cu toate 
că unii mistici psihopati îşi cunosc şi recunosc starea de boală37, sunt printre ei şi unii care devin de 
bunăvoie înşelători ai bunei credințe a oamenilor, promovându-şi în public, cu mare avânt, 
„profeţiile apocaliptice”3e. 

c) Domeniul ignoranței şi al relei credințe, cu nenumăratele lui expresii, atât la nivel 
individual, cât şi social. 

Ca o consecinţă firească a secularizării globale, tot mai mulți oameni se complac într-o 


34 Unii vrăjitori sunt efectiv vânduți diavolului, care îi ajută din plin la realizarea scopurilor propuse în şedinţa de vrăjitorie. 


> Diac. prof. Emilian Vasilescu, Spiritismul. O primejdie religioasă, morală şi socială, în revista „Studii Teologice", nr. 7-9,1953, p. 
467. 


25 Preot prof. Dumitru Stăniloae, op. cit., p. 262. 


3” Deseori, boala psihică se instalează într-un om împătimit, ca urmare a păcatelor personale sau ale părinţilor, păcate repetate până 
la stadiul de „a doua natură”. Degenerarea psihică şi fizică ce o produc patimile, cumulată cu şocurile emoţionale, poate fi cauza 
multor devieri mistice de natură patologică. Unii dintre aceşti oameni bolnavi sunt conştienţi de păcatele lor şi luptă cu ele, 
încercând să riposteze la obsesiile ce le revin din subconștient şi la sugestiile înfricoşătoare ale diavolului, căruia nu-i convine să 
piardă pe cineva de client. Aici se poate vedea răutatea şi viclenia duhurilor rele care “vatămă şi schimbă mintea omenească” 
(Molitva a patra a Sfântului loan Gură de Aur, vezi în Aghiazmatar). 


38 Ca în cazul „profeţilor” Hâncu şi Istrate, cei care au creat o mare panică între oameni tot proorocind cutremure din 2000 încoace. 
Sectantii sunt dominari şi ei de aceeaşi teroare a sfârşitului cu care îi molipsesc şi pe prozelilii lor. Ei sunt mai degrabă făcători de 
tulburare decât făcători de pace. lar cei ce fac yoga spun că prin anii 2100 un asteroid uriaş va lovi Pământul şi va provoca un 
adevărat dezastru cosmic, motiv pentru care ei se mobilizează într-o acriune colectivă de respingere a asteroidului, aşezându-se toți 
la fiecare 3 ore cu fala şi cu palma dreaptă întinsă spre nord. E într-adevăr ridicol. De ce nu se roagă la Dumnezeu, Cel ce are toată 
puterea în cer şi pe pământ, şi se amăgesc cu ideea că ar putea rezolva ei singuri problema (care, real, nici nu există) ? Din mândrie, 
bineînţeles. Însă tema cataclismelor apocaliptice este reluată obsesiv şi în filmele americane, unde sfârşitul iminent al omenirii este 


evitat prin intervenţia „minunată" a unor supereroi, salvatori ai Pământului. 

stare ,càldicicá", fără nici o angajare susținută în viața morală şi rațională. E mult mai comod 
să împlineşti formal şi exterior nişte rituri de cult decât să te străduieşti să întelegi şi să trăieşti curat 
credința ortodoxă. De aceea, foarte multi impostori, mânati de rea-credință, propun azi o serie de 
„„reţete sigure", care în mod automat îl pun pe omul credul într-o bună relaţie cu Dumnezeu 
sau îi rezolvă imediat toate problemele39 


Deseori azi, aceste tendințe de fals misticism sunt atât de amestecate, încât este foarte greu să 
le distingi originile şi scopurile după care se desfăşoară în societate, mai ales când în spatele multor 
mişcări de degenerare religioasă” sunt şi cercuri politice internaționale anticreştine+! 


Pe baza premiselor expuse mai înainte, se profilează pe plan mondial o altă formă a 
falsului misticism, o formă cosmopolitistă, o revigorare şi o integrare globalizantă a tuturor 
„Spiritualitătilor” păgâne (traditionale, orientale şi occidentale) în felurite sincretisme filosofico- 
religioase, care exaltă mândria antropocentrică şi spectacolul. Într-adevăr, este o mare 
performanță să aduni în aceeaşi „nouă spiritualitate” rationalismul sufocant şi 
sentimentalismul nebulos, activismul social şi imoralitatea, umanismul ateu şi panteismul dez- 
umanizant, reunind teorii doctrinare contradictorii într-o sinteză care se propune treptat lumii ca 
„religia viitorului", ca „religia" cea fără Dumnezeu a unei noi ere mondiale. Aceasta este, de fapt, 
perspectiva tristă a unei lumi tot mai secularizate, tot mai descreştinate: instalarea urâciunii 
pustiirii în locul cel sfânt. Or, Ortodoxia are de spus un cuvânt greu la această grea cumpănă a istoriei, 
ea fiind singura cale de mântuire şi de unire a oamenilor cu Dumnezeu prin Mântuitorul lisus 
Hrisfos, Capul şi Mirele Bisericii. 


3 Tipuri de persoane pseudoduhovniceşti“? 


Promotorii unor învățături şi practici noi, exponenti ai falsului misticism, străini de Tradiţia şi de 
Duhul Bisericii Ortodoxe, sunt adesea oameni nelămuriti în probleme de morală, de credință şi de 
viață bisericească. Alteori însă ei sunt de-a dreptul impostori, care folosesc minciuna ca metodă de 
îmbogăţire materială şi de alterare a bunei credințe a oamenilor cu care vin în legătură? 


3.1 Tipul patologic 


Tipul patologic, psihopatul, a cărui vocaţie mistică apare datorită unor deranjamente psihice per- 
sonale, este un tip de obicei activ, având numeroase „convorbiri cu Dumnezeu" şi „vedenii de 
' 


sus", prin care îşi alimentează mândria cu învestirea unor misiuni importante chiar pentru 
omenirea întreagă. 


Între aceşti autointitulaţi „prooroci", unii sunt psihopaţi confirmaţi de ştiinţa medicală, iar trata- 
rea lor necesită şi o intervenţie clinică (tratament, internare în spital). Alții însă, a căror boală 
nu e întotdeauna şi pentru toți evidentă, se dau drept reprezentanţi ai unei spiritualități 
autentice, cucerindu-şi adepții prin convingerea puternică în ceea ce spun, convingere susținută 
şi prin manifestări exterioare agresive, uneori chiar ridicole şi prin „retete” proprii de 
spiritualitate. 


39 Conştient sau nu, si sectanrii neoprotestanli se numără printre aceştia. 


4 Ca, de exemplu, mişcarea sincretistă New Age, care amestecă rătăcirile păgâne cu învăţăturile creştine, diluând şi relativizând 
Adevărul Revelaţiei dumnezeieşti. 


4l Nu este nevoie să mai spunem că Masoneria are obiective clar anticreştine, sprijinind şcoli şi inițiind adevărate curente de 
manipulare psihică prin hipnoză şi sugestie în masă. Scopul acestora este scopul diavolului: abaterea de la calea mântuirii prin Iisus 
Hristos şi pierzania oamenilor. 


# Clasificarea prezentată mai jos este rezumată din lucrarea Î.P.S. Antonie Plămădeală, op. cit., sq. pp. 345-355. Noi ne vom ocupa 
în continuare numai de devierile mistice şi practice prezente în “evlavia” pe care unii şi-o declară drept ortodoxă, deşi ele sunt 
valabile şi pentru alrii. 


4# În general, proorocii mincinoşi aduc cu ei o serie de erezii doctrinare şi de practici cu care se manifestă în public. De exemplu, cei 
cu iz oriental aduc cu ei teoriile eretice ale predestinariei şi reîncamării, teorii nelipsite din suportul doctrinar al celor care se ocupă 
cu yoga, astrologia, bioenergia, radiestezia, parapsihologia etc.; pentru toţi aceşti oameni rătăciţi există încă şansa şi calea revenirii 
în sânul Bisericii: lepădarea definitivă de diavol (şi de toate lucrurile lui) şi unirea cu Mântuitorul Hristos prin Sfintele Taine şi 
virtutile creştin. 


Totdeauna se dau pe sine drept mari personalități44 şi tin neapărat să fie considerați ca atare, 
mergând uneori până la sacralizarea propriilor persoane şi obiecte (delir de grandoare). Au ade- 
sea „vedenii în duh" sau „convorbiri cu îngeri", despre a căror importanță nu se consultă 
niciodată cu Biserica şi pe care niciodată nu le raportează la reperele dumnezeieşti ale Sfintei Scripturi 
şi ale Sfintei Tradiţii. Duhurile cu care comunică le dau un fel de autonomie în cele spirituale, 
întărindu-le convingerea propriei infailibilități astfel încât ajung să se propovăduiască pe ei 
înşişi şi nu pe Dumnezeu. Unii ca acestia nu cunosc nimic despre smerenia adevărată, despre 
dreapta socotință, despre deosebirea duhurilor, virtuți absolut necesare oricărui creştin drept- 
măritor. 

Toţi aceşti „prooroci", având „comunicări directe cu Dumnezeu", se cred mai presus chiar 
şi de Sfânta Scriptură, pe care o folosesc ca să-şi argumenteze „misiunea", făcând de obicei, propa- 
gandă de grup, sacrificând orice pentru grup, chiar logica, bunul simț şi omenia, 
provocând mari crize sufleteşti în ascultătorii naivi şi nepregătiți şi aproape terorizându-i cu 
propriile lor obsesii şi nelinişti. Lângă ei nu ai sentimentul seninătăţii, al odihnei şi al 
bucuriei pe care-l trăieşti la întâlnirea cu un om îmbunătătit, ci o teribilă încrâncenare şi teamă; 
sunt făcători nu de pace, ci de panică. Apogeul dezechilibrului îl ating fanaticii, manevrati clar 
din umbră de duhurile viclene, care-i aruncă în excese şi exagerări cu totul străine de viața Bisericii. 


3.2 Tipul primitiv, credulul 


Tipul primitiv, credulul, este omul sănătos la minte şi la trup, dar care din motive de 
neputinţă intelectuală este aproape totdeauna ignorant; deseori se mulţumeşte cu „lămuriri" 
strâmbe şi poate fi ucenic credincios al unui „prooroc'" de tipul întâi. Totuşi se poate îndrepta 
mai uşor, se poate educa prin cateheză. 


În predicile lui, acordă prioritate unor lucruri minore, ca regulile de mâncare, de somn, de 
îmbrăcăminte, de respectare ad litteram a unor rânduieli bisericeşti; obsedat de tipic, are o 
credință neluminată de rațiune, consumând excesiv cărti şi cărticele apocrife (gen Epistolia, 
Talismanul Mântuitorului, Visul Maicii Domnului, îndoielnica scriere Evanghelia după Toma etc.). 
De aici, groaza aproape paralizantă care-l îndeamnă să execute, fără vreo cercetare lucidă, tot 
felul de „rețete sigure", care circulă între cei de o stare cu el. 


Credinciosul „primitiv este robul formelor care fără Duh sunt moarte, fără sens; iar 
practicarea automată, exterioară, riguroasă şi fără cârtire a acestor rețete devine atunci un act de 
magie. În fond, atentia omului îi este deviată de la întâlnirea conştientă şi vie cu Dumnezeu, cu 
lisus Hristos, la simple practici, care prin ele însele pot oferi senzasia falsă a unei vieți cât se 
poate de religioase. Astfel, omul se poate desfigura treptat, reducându-şi demersul duhovnicesc 
doar la repetarea exteriorformală a unor rânduieli (mai mult sau mai puţin bisericeşti), fără a-şi 
lumina gândirea cu înțelesul lor. Se crede lesne împăcat cu Dumnezeu prin execuţia corectă şi la 
timp a formulelor din rețetă, după care îşi poate lua libertăti morale, apărat de faptul că această 
împăcare e astfel sigură şi uşoară. Tipul primitiv, frecvent printre habotnici şi neinstruiti, printre 
sectanții extremişti şi adepţii vechiului calendar la noi, nu-i poate afecta totuşi pe oamenii care au 
o cultură şi pregătire religioasă cât de mică şi obişnuitul bun-simț românesc. El poate antrena 
însă multimi rămase încă la o mentalitate înapoiată şi poate da mult de lucru slujitorilor Bisericii, 
deoarece deturnează cu totul spiritul larg, înțelegător şi iubitor al Ortodoxiei. 


„Dacă tipul patologic trebuie internat şi vindecat, tipul primitiv trebuie lămurit prin mijloacele 
pe care Biserica le are la îndemână.'+0 Deseori credincioşii cu cunoştinţe religioase reduse, mai 
ales femeile exaltate şi căutătorii de sfinţi la tot pasul, incapabili să discearnă duhurile, îl ajută pe 
un astfel de ,propovăduitor" să ajungă „vedetă duhovnicească", mai ales dacă cel urcat în „top” e 
călugăr. Reţetele lui sunt mult mai bine primite decât ale preoților mireni (chiar dacă aceştia sunt 
trăitori autentici, ireproşabili, ai Ortodoxiei), iar numele-i ajunge unitate de măsură a evlaviei. 


44 Mesageri, trimişi speciali, mediumi etc. 


4 «Profeteasa" Vassula este un exemplu grăitor. Toate cărlile ei sunt pline de manifestările unui duh care are nevoie să se prezinte 
de fiecare dată şi care o încurajează, stimulându-i mândria. Toţi aceşti “aleşi” ignoră voit sau nu mărturisirea Sfântului Apostol 
Pavel: “Nu ne propovăduim pe noi înşine, ci pe Hristos !" (2 Cor. 4,5). 


“Š Ibidem, p. 346. 

3.3 Impostorul 


Impostorul sau ,misticul" mascat vine cu gândul precis de a induce în eroare asupra persoanei 
şi valorii sale, simulând sfințenia pe care, de fapt, n-o poate realiza şi prin aceasta asemănându- 
se cu întâiul impostor, ocrotitorul lui (diavolul). Precum acela a vrut să fie ca Dumnezeu, aşa şi 
acesta vine ca (un) Hristos, ca profet, ca om sfânt şi luminat. Impostorul şi fățarnicul, „lupi 
îmbrăcati în haine de oi' (Matei 7, 15), simulează şi, totodată, deformează (discreditează) 
conținutul doctrinar al Ortodoxiei, urmărind intenționat înşelarea bunei-credinte a celorlalți. 
Resortul interior care-i stimulează în avânt şi în perseverență, uneori chiar în eforturi ascetice 
exagerate, e un orgoliu nemăsurat, o sete demonică de celebritate, pe lângă interese materiale, ce 
nu sunt deloc de neglijat. Prin felul de a vorbi, de a se mişca, de a simula minuni, de a profeti, 
impostorul face ,scamatorie" spirituală, dezbinând credinta şi derutând pe credincioşi; el începe în 
Biserică, dar sfârşeşte în afara ei. Impostorul se foloseşte de Evanghelia lui Hristos nu pentru 
folosul Bisericii şi al credincioşilor, ci doar pentru folosul propriu.+7 


Toate persoanele pseudoduhovniceşti care apar peste noapte, provocând şi promovând curente 
(mişcări) de evlavie falsă, se „recrutează”, în general, prin imitație; cei care cad victime 
învățăturilor şi practicilor unor asemenea prooroci mincinoşi fac dovada credulitătii şi a 
comodităţii (leneviei) lor duhovniceşti, a necunoaşterii elementare a dreptei credințe, a Tradiţiei 
ortodoxe autentice şi a netrăirii ei. 


4 Demascarea şi combaterea „falşilor mistici" 


Omul cu adevărat duhovnicesc nu-şi face şi nici nu încurajează la alții reclama propriilor 
virtuti; ‚poziția sigură în spiritualitatea ortodoxă este cea din smerenie; aceasta este, de fapt, 
criteriul ei absolut. Cei care au fost şi au rămas în smerenie au putut să se bucure de daruri 
duhovniceşti reale, au putut să le păstreze şi au putut folosi şi pe altii cu ele. Pe aceştia îi impune 
Însuşi Duhul Adevărului, Duhul Bisericii întregi Care lucrează printr-înşii, Duh care respiră 
nevăzut şi discret prin toată lucrarea lor, iar sentimentele pe care le angajează în credincioşi nu 
cad sub cenzura îndoielii. Dacă un asemenea om are şi o vocație misionară, el o întreprinde cu 
sfat, fără grabă, desfăşurând-o progresiv, în timp, fără publicitate, fără ,eu" la orice pas şi fără 
adunare de „partizani"48. 

De aceea, din momentul apariției unui nou „,prooroc", se cuvine ca Biserica, prin preoţii şi 
învățătorii ei, să-l cerceteze şi să-l caracterizeze în public imediat, după criteriile următoare: 


1) în legătură cu persoana lui: dacă este sau nu sănătos la minte, smerit, evlavios, bun 
cunoscător al Ortodoxiei, lipsit de patimi; 


2) în legătură cu mesajul lui: dacă nu e în contradicție cu datele Revelatiei dumnezeieşti, dacă 
nu are contradicții interne, dacă nu inovează, dacă e moral, dacă e serios şi limpede; 


3) în legătură cu urmările prezente sau eventuale pe care le-ar putea avea promovarea şi 
propovăduirea lui. 


Biserica nu trebuie să tolereze sau să aştepte maturizarea cazurilor de fals misticism; 
extinderea unor asemenea cazuri poate genera secte şi chiar erezii. Nu trebuie îngăduit (atenţie !) 
ca turma lui Hristos să fie dezbinată ! 


Primul lucru care trebuie făcut după identificarea falsului este contracararea lui cu toate 
mijloacele misionare pe care rânduiala bisericească le prescrie. Tratativele politicoase şi 
aşteptarea ca aceşti „prooroci" să dea singuri faliment nu sunt indicate, întrucât le prelungesc 
autorizația de a înşela. Dialogul şi cateheza cu cei căzuti în rătăcire sunt metodele principale 
pentru aducerea lor în perimetrul Ortodoxiei, metode trăite şi explicitate de Sfinţi. În general, într- 
o formă de fals misticism, inspirată sigur nu de Duhul Adevărului, oamenilor li se oferă noutatea, 
senzaționalul, mirajul unor experiențe deosebite, accesul la unele „taine" descoperite doar câtorva 
„aleşi', aflarea unor profeţii si chiar exersarea unor „semne şi minuni paranormale". Aceste 
experiențe, precum vedem, nu intră în viața normală a unui bun creştin ortodox, luminat, care-şi 
păzeşte sufletul pe drumul lin şi drept al sfințeniei. Ele, de fapt, nu sunt cuprinse în cele nouă 


“ Ibidem, sq. pp. 347-354. 
48 Ibidem, p. 356. 

Fericiri ale Mântuitorului. 


5 Unele practici necanonice 


Dacă în evlavia sănătoasă atenţia omului este centrată pe relaţia lui de iubire cu Dumnezeu şi 
cu semenii, pe prețuirea celuilalt prin smerirea de sine, în falsul misticism în centru nu mai e loc 
nici pentru Dumnezeu, nici pentru semeni, deoarece totul este ocupat de propria persoană închisă 
în sine%, suficientă sieşi, separată de semeni prin mândrie. Iubirea conştientă a lui Dumnezeu şi 
a semenilor e înlocuită, în consecinţă, şi în planul trăirii liturgice cu anumite practici şi „ritualuri 
de cult" noi şi nerecunoscute de întreaga Biserică. 


În Ortodoxie, toate rânduielile liturgice, fiind actualizări ale momentelor principale din istoria 
mântuirii noastre, sunt creatoare de smerenie şi de comuniune între oameni căci aduc 
credincioşilor conştienti harul Duhului Sfânt, harul Duhului Iubirii dumnezeieşti. În toate 
rânduielile de cult lucrează Însuşi Mântuitorul Hristos - izvorul harului - printr-un dialog iubitor 
şi rațional cu noi, şi ne angajează şi pe noi la iubire unii pentru alții. 

De aceea, să fim clar înțeleşi că nu aprinsul mecanic a 9 lumânări sau acatistele date la 7 
biserici simultan sau împlinirea strictă a pravilei de post şi rugăciune cu gura sau intrarea în vreo 
grupare de „elită duhovnicească" ne ajută automat la mântuire, ci păzirea poruncilor lui Hristos în 
Duhul întregii Biserici. Multi evită pe cât pot Taina Spovedaniei, canonul de pocăintă şi virtutile 
creştineşti absolut necesare mântuirii şi se îndreaptă şpre „retete sigure" de genul „9 Masluri'50, 
„rugăciuni de 9 zile consecutive", descântece şi tratamente pe la tot felul de tigănci, prooroci, 
paranormali etc. Cu durere, sesizăm astăzi în Biserică o adevărată invazie a păgânismului prin 
mentalitatea magică, prezentă la tot mai mulți credincioşi. 


Evitând intenţionat (din motive pur pământeşti) sau nu catehizarea credincioşilor în direcția 
creşterii lor morale şi duhovniceşti, unii păstori sufleteşti acreditează şi intretin o serie de practici 
necanonice, practici care, pe de o parte, le duc faima de mari „făcători de minuni", iar pe de altă 
parte tin oamenii într-o stare de confuzie spirituală, ce degenerează treptat într-o mentalitate 
magic-fetişistă. „Prin practici de felul acesta nu se mai serveşte opera de educare şi spiritualizare 
a sufletelor prin religie, ci sub forme creştine se serveşte opera de scufundare a lor în imoralitate 
şi în întunericul si robia unor puteri obscure, care se dezlăniuie prin practici de sugestie şi de 
magie."51 


5.1 Exemple 


Poate unora dintre practicile enunțate mai jos nu li se poate nega un oarecare folos de moment 
(e mai mult o autosugestie), totuşi ele nu pot fi acceptate ca autentic bune, întrucât sunt fie 
riscante, fie deviante de la sensul lor real, fie chiar profanatoare ale Traditiei autentice. Unele 
dintre aceste practici sunt întretinute de către unii preoți sau călugări, altele de creştini mireni, 
bineînțeles promotorii lor încadrându-se în tipologia expusă mai înainte. 


Unele sunt inovatii şi improvizatii liturgice52, sau deformări voite53 ale rânduielilor liturgice 
consacrate în Tradiţia Bisericii Ortodoxe, altele sunt de-a dreptul „rețete băbeşti", cu origini în 
vrăjitoria populară. 


Iată o enumerare a câtorva dintre cele dintâi: 
- deschiderea cărtii (sau a Pravilei sau a Psaltirii sau a Sfintei Evanghelii, uneori la sfârşitul 


4# Si în propriile interese pământeşti. 
5° Mulţi cred că numărul 9 este mai important decât atentia lor la slujbă şi decât urcuşul lor moral absolut necesar. 
>! Preot prof. Dumitru Stăniloae, op. cit., p. 267. 


Vezi şi articolul Pr. prof. dr. Nicolae Necula, De ce este necesară şi obligatorie uniformizarea liturgică în Biserica Ortodoxă 
Română, în ,Vestitorul Ortodoxiei", nr. 225, 15 iunie 1999. 


5 Toate putând fi denumite generic „născociri popeşti”, nu toate având însă aceeaşi gravitate. 

Sfântului Maslu) pentru a iscodi viitorul54, urmată de tâlcuirea fragmentului de text ce cade mai 
întâi sub ochii „,credinciosului"55, care eventual a tinut trei zile de post negru; 


- împărțirea de părticele (miride) luate de pe Sfântul Disc şi date ,credinciosului” cu mentiunea 
că „ele sunt mai mari în sfințenie decât aghiazma şi anafura şi se iau după o zi de post total”57 (de 
unde inventia asta ?); 


- oficierea unor „rugăciuni şi slujbe speciale” pentru cei care s-au sinucis58, pentru cei morți în 
erezie, pentru pruncii avortatis”, lucru neadmis de Biserică; 


- omiterea exorcismelor de la Botez; 
- săvârşirea, din comoditate, a Tainei Botezului numai prin stropire sau turnare60; 


- rebotezarea celor bolnavi de epilepsie sau a copiilor „pentru a se alunga răul din om şi casă" 
sau scoaterea copilului din casă printr-un geam spart, dându-i un alt numes!; 


- „botezul” mortilor? sau al unor păpuşi sau cârpe pe 7 ianuarie în locul copiilor avortati care- 
si „primesc” un nume fictiv de lon-loana (această invenţie este opera „babelor" care descântă şi 
ghicesc pe la țară, invenţie preluată şi de unii „popi mincinoşi" care câştigă bine de pe urma ei); 
cei ce fac un lucru ca acesta sunt aspru mustrați de către Biserică, prin Canonul 47 al Sfinților 
Apostoli, „ca unii ce-şi bat joc de crucea şi moartea Domnului"? (practica aceasta este un 
adevărat sacrilegiu adus Tainei Botezului); 


- săvârşirea Spovedaniei în grup la adulti, uneori rostindu-se doar dezlegarea cea mare, 
urmată chiar de Sfânta Impărtăşanie, fără nici un canon dat cuiva, deşi unii dintre ei nu s-au 
spovedit niciodată în viață64; 

- săvârşirea mărturisirii păcatelor în fata icoanei Mântuitorului, fără preot, acesta citind doar 
dezlegarea finală; 


- folosirea doar a epitrahilului la Proscomidie, la Botez sau la Spovedanie de către preotul 
duhovnic65 (lucru contrar rânduielii din Aghiazmatar, care specifică limpede ca fiind obligatorie 


* Practică destul de răspândită şi încurajată chiar prin unele mănăstiri. Vezi un răspuns detaliat la Pr. prof. dr. Nicolae Necula, 
Biserică şi cult pe înlelesul tuturor, Editura Europartner, 1996, Bucureşti, p. 175. 


5 Sensul corect este “credulului“. 


5 Vezi şi la Părintele Ilarion Argatu, Sfaturi duhovniceşti, p. 12 (material bătut la maşină, circulă printre credincioşi; acest material 
se găseşte publicat selectiv şi în “Porunca iubirii", revistă de spiritualitate creştin-ortodoxă, nr. 5, 6/1999 şi 1/2000, editată la Sibiu 
de Asociajia pentru isihasm). Practici eronate de felul acesta sunt promovate şi de Preot Alexandru Argatu, în Viata Arhimandritului 
Ilarion Argatu, Editura Plumb, Bacău, 2000. Sfaturile date în paginile 92-95 şi 120-125 întrețin în gândirea oamenilor ideea unei 
salvări automate, magice, doar prin respectarea cu stricteţe a regulilor exterioare ale unui canon. 


> Ibidem, p. 1. 


>° Pentru alte detalii puteli consulta Pr. prof. dr. Nicolae Necula, Tradiţie şi înnoire în slujba liturgică, Editura Episcopiei Dunării de 
Jos, Galaţi, 1996, p. 269. 


* Părintele Ilarion Argatu, op. cit., pp. 9-11. Mai circulă pintre creştini un “Acatist de pocăintă" pentru femeile care au făcut avort. 
Şi prin această producţie specializată pe un singur păcat se poate ajunge la o repetirie mecanică, exterioară, care creează ideea că 
prin ea se pot ocoli căinţa inimii, înnoirea vietii în Hristos şi canoanele Bisericii. 


% Practica, din nefericire, este foarte răspândită în Ardeal. „Biserica Ortodoxă nu admite botezul prin turnare sau stropire practicat 
în bisericile catolice, în cele protestante sau la unele culte neoprotestante" (Pr. prof. dr. Nicolae Necula, Biserică şi cult pe înțelesul 
tuturor, p. 133). 


61 Această batjocorire a Botezului înseamnă nu numai apostazia celor ce săvârşesc fapta respectivă, ci şi consacrarea acelei persoane 
bolnave diavolului odată cu renuntarea la acoperământul dumnezeiesc. Vezi şi la Preot Alexandru Argatu, Viaţa Arhimandritului 
Ilarion Argatu, p. 13. 


6&2 „Nu se botează şi nici nu se săvârşeşte slujba de înmormântare pruncilor născuţi morţi sau care mor nebotezaţi." (Pr. prof. dr. 
Nicolae Necula, Biserică şi cult pe înțelesul tuturor, p. 126). 


6 Canonul 47 Apostolic, vezi în Aghiazmatar, Editura Institutului Biblic şi de Misiune al Bisericii Ortodoxe Române, 
Bucureşti, 1998, p. 14. 


64 Vezi la Preot Simeon Adrian, în Biserica, sectele şi fraţii mincinoşi, Editura Pelerinul, Iaşi, 1998, p. 94. 


65 Aceste greşeli şi abateri de la Tradilie arată ca sunt si păstori sufleteşti care fac lucrul Domnului cu „nebăgare de seamă" (Ieremia 
48, 10), atitudine care le demască un anume dispret față de orânduiala tipiconală stabilită de Sfinţii Părinti, dispreţ care se transmite 
prin imitație şi celor păstoriţi de ei. 

îmbrăcarea felonului, ca la orice Sfântă Taină)5; 


- împărtăşirea cu Sfintele Taine a celor ce sunt în comă sau în agonie sau tocmai au murit (un 
adevărat sacrilegiu împotriva Sfântului Trup şi Sânge al Mântuitorului Hristos)67; 


- atingerea şi păstrarea (40 de zile) pe sub Sfânta Masă a unor fotografii, acte, haine şi obiecte 
ca „să se sfințească”68; 


- păşirea cu Cinstitele Daruri peste oameni şi haine (lucru riscant pentru slujitor şi generator 
de dezordine între credincioşi); 


- atingerea capetelor credincioşilor cu Sfântul Potir de către preotul slujitor (din nou riscul e 
foarte mare) pentru „a li se ierta păcatelei”0; 


- abuzul de pomeniri la Vohodul mare; 
- călcarea oamenilor cu picioarele pentru „a scoate diavolii din ei"; 


- citirea mai deasă (chiar de câteva ori pe zi) a Molitvelor Sfântului Vasile cel Mare şi a unor 
exorcisme apocrife (suspect este că în acestea se pomeneşte mai des numele vrăjmaşului decât al 
Mântuitorului, iar unii credincioşi evită Taina Spovedaniei)”!; 


- miruirea fotografiilor”? pentru „a le merge bine" celor din fotografii; 


- împărtirea de tămâie sau cenuşă din cădelniță pentru a fi consumate de credincioşi prin 
mâncare, câteva zile consecutive (riscul intoxicării este evident); 


- oficierea unor „slujbe speciale" de „dezlegat (şi spălat) cununiile şi vrăjile”33; 
- înmormântarea seacă (fără mort); 


- condensarea pentru aceeaşi persoană a 2 sau 3 slujbe de pomenire a mortilor într-un singur 
parastas; 


- deschiderea bisericii dimineața de către unii tineri şi tinere pentru grăbirea căsătoriei; 
- punerea busuiocului sub pernă fetei, ca să i se descopere ursitul în vis; 


- încurajarea unor forme de evlavie catolică: invocarea lui Anton de Padova, postul în ziua de 
marți?+ (chiar de 9 ori consecutiv) mai ales pentru măritişul fetelor, folosirea de statui şi tablouri 
religioase necanonice75; 


- acceptarea şi încurajarea unor dialoguri cu duhuri, a unor vedenii şi vise profetice7e şi chiar 


65 pr. prof. Liviu Streza, Păstrarea unității în săvârşirea cultului divin şi importanţa ei pentru unitatea Bisericii Ortodoxe Ro mâne. 
Combaterea inovaţiilor şi practicilor liturgice necanonice, în revista Mitropolia Ardealului, nr. 2, martie-aprilie 1989, p. 34. 


S pr. Prof. Liviu Streza, op. cit., p. 35 


68 Păstrarea lucrurilor care nu au nici o legătură cu lucrarea sfântă care se săvârşeşte în altar este o impietate, un abuz şi o inovaţie 
liturgică. Altarul, fiind loc de sfinienie şi destinat pentru un anumit scop, nu poate fi depozit de obiecte personale ale credincioşilor." 
Binecuvântarea obiectelor se face prin slujbe specifice (ierurgii), şi nicidecum prin simpla lor păstrare în altar. Aceste exagerări şi 
abateri de la practica liturgică stabilită de Biserică “degenerează în practici care ne duc cu gândul mai mult la superstitie şi magie, de 
care răuvoitorii ne-au acuzat întotdeauna" (Pr. prof. dr. Nicolae Necula, Traditie şi înnoire în slujba liturgică, pp. 58-59). 


6 în unele biserici, unde se încurajează această practică, la Vohodul mare, în loc de a se păstra liniştea, atunci începe o forfotă 
necuviincioasă şi tulburătoare. 


70 Nu se cuvine a întreţine o asemenea atitudine magică ce ocoleşte Spovedania şi exersarea în virtuțile creştine. 


71 Să nu uităm un lucru ! Pentru înlăturarea răului din existenta fiecăruia dintre noi nu este suficientă simpla citire a Molitvelor, ca 
o citire magică, ci şi dorinta noastră de a ne elibera de păcat, sub orice formă" (Pr. prof. dr. Nicolae Necula, Biserică si cult pe 
înțelesul tuturor, p. 193). 


Practică magică scornită de unele „babe", dar încurajată şi de câţiva clerici. 


73 Aceste practici ca: trecerea rochiei de mireasă prin cununii sau punerea ambelor cununii pe cap însotite de o formulă improvizată 
de dezlegare universală sunt tot născociri ale unor preoți (interesaţi nu de mântuirea credincioşilor şi de luminarea lor), născociri ce 
tin de magie şi de vrăjitorie populară, după o „semnificatie" numai de ei ştiută. 

74 Un răspuns clar împotriva acestor practici dă Pr. prof. dr. Nicolae Necula, Traditie şi înnoire în slujba liturgică, p. 109. 


75 Pe lângă multe icoane şi tablouri necanonice, mai circulă printre creştini „adevăratul chip al lui Iisus", un tablou (modificat pe 
calculator după fotografia de pe „giulgiul' din Torino) care propuse implicit lumii de azi tocmai înlăturarea icoanelor. In plus, acest 
tablou este folosit chiar şi de „yoghinii creştini" în „meditaţiile" lor. 


76 Ca în cazurile Maglavit, Noul Ierusalim-Pucioasa, Vladimireşti, Cocoş, Ionești, Parepa, Videle, Letca Nouă, Arad, Medjugorje, 

recomandarea pelerinajelor in locuri ,speciale"; 

- acreditarea în biserică a grupărilor de elită religioasa”7; 

- acceptarea şi încurajarea doctrinelor sincretisme şi practicilor de vrăjitorie, radiestezie, 
bioenergie, yoga, parapsihologie, masonerie, astrologie, zodiace, ghicit; 

- promovarea unor învățături şi practici noi legate de isihasm străine de tradiţia filocalică şi 
chiar profanatoare a ei; aceste noi proceduri" de isihasm fac casă bună cu păgânismele 
orientale'8; 

Aşa cum precizam, alteori practicile necanonice reproduc rețete de-a dreptul băbeşti: 

- folosirea şi purtarea cărticelelor apocrife ca Visul Maicii Domnului, Epistolia şi Talismanul 
Domnului, Evanghelia după Toma ş.a.; 

- punerea de bani în cristelniță (chipurile ca să aibă noul-născut spor la bani); 

- tinerea în mână a mai multor lumânări la Sfânta Împărtăşanie (chipurile pentru cei morți 
neîmpărtăşiti); 

- dăruirea unui cocoş preotului slujitor în noaptea de Înviere (chipurile pentru cei morti 
„nespovediţi, neîmpărtăşiţi, fără lumânare"); 

- aprinderea a 7, 9, 12, 33 de lumânări în formă de cruce şi lăsate să ardă în 4 reprize (câte un 
sfert de lumânare de fiecare dată), separate prin câte 10 mătănii, ultima repriză, obligatorie, fiind 
la ora 12 noaptea”, chipurile pentru îndeplinirea dorințelor (de parcă Dumnezeu ar fi obligat să-ți 
îndeplinească dorința în urma acestui ritual fixist); 

- săvârşirea unor „rugăciuni de blestem" (nu de îmblânzire) a duşmanilor, uneori tinând o lu- 
mânare cu flacăra în jos; 

- darea în aceeaşi dimineață, personal, a 9 pomelnice la 9 biserici, în timpul Sfintei Liturghii30; 

- folosirea unor obiecte bisericesti sau a unor părti din ele în practicile vrăjitoreşti ş.a. 


5.2 Observatii 


Asupra acestor practici necanonice (ca şi a altora de acelaşi gen) merită să facem câteva 
observații: 

1) Toate aceste practici sunt aşa-zise „traditii” locale, variind mult de la un mediu (citadin sau 
sătesc, intelectual ori ignorant) la altul, unele sunt foarte noi, neacceptate, ba chiar condamnate 
de Sfântul Sinod! (încă din 1952) şi chiar de toti creştinii cu discernământ. 

2) În general, ele au răspândire între oamenii creduli, neinstruiți, grupati de obicei în jurul 
unui om - initiatorul „tradiției' - care este ajutat de un „colegiu' (aceştia îi asigură „capului" 
publicitatea şi promovarea învățăturilor şi practicilor inventate-de el). 

3) De obicei inițiatorii sunt bărbați care-şi iau „libertătile" şi prestanta de a inova mai uşor (cad 
mai uşor pradă duhului rău care le oferă calitatea de „întelepti", „mentori", „prooroci"). 

4) Femeile sunt preponderent atrase de asemenea „tradiții” noi pe care le răspândesc automat, 
fără a se interesa de raportul lor cu traditia autentică a Bisericii Ortodoxe; ele aparțin tipului 
ignorantilor şi primitivilor în credință. 

5) În cazul în care initiatorul e preot hirotonit sau mai ales călugăr (şi eventual într-o 


Lourdes; vezi detalii la Preot Simeon Adrian, op. cit., p. 123. 


77 Ca în cazurile „lucrării" lui Taica Părintele Visarion Iugulescu sau a turmei Sfântului Ilie, unde toți membrii se cred mai buni ca 
ceilalli creştini; vezi la Preot Simeon Adrian, op. cit., pp. 60- 73. 


78 Ca cele propuse de Părintele Ghelasie de la Frăsinei, Vasile Andru — “oratio mentis"; vezi şi la Preot Simeon Adrian, op. cit., p. 
56. 


7 Vezi şi la Părintele Ilarion Argatu, op. cit., p. 1. 


5 în loc de a sta atent în biserică si la slujbă, omul se risipeşte cu mintea pe stradă, epuizându-se fizic si practic nefolosindu-se de 
nici o atmosferă de rugăciune de la bisericile pe la care trece. 


51 Vezi şi în revista „ B.O.R"., nr. 6-8, din 1952, p. 432. 

mănăstire faimoasă), credibilitatea ,proorociilor" şi a practicilor scornite de el creşte între aderenti, 
între viitoarele victime. 


6) Totdeauna sunt forme exagerate de evlavie, având mai degrabă un fond păgân decât unul 
creştin, care reduc actul credinţei la forma exterioară şi la simplul ritual mecanic, magic. Cei care 
le practică alunecă în mândria că nu sunt ca ceilalti creştini, considerându-se mai „initiati" în 
credință. 

7) Folosindu-se de unele tradiții bisericeşti adevărate, „tradiţiile” necanonice le compromit 
autenticitatea, abuzurile acestora din urmă fiind un motiv serios de sminteală pentru intelectuali 
şi de înjosire a Ortodoxiei de către sectanți. 


8) Ele subminează unitatea liturgică şi de credinţă a întregii Biserici Ortodoxe Române, strecu- 
rând uneori învățături eretice şi creând motive de dispută şi chiar de dezbinare atât între clerici, 
cât şi între credincioşi. 

9) Cei care săvârşesc „exerciţiile” duhovniceşti expuse au impresia că, în mod automat, în 
viitor „le va merge sigur bine", creându-şi iluzii şi sperante desarte. 


10) Cei care apelează la ele desconsideră Sfintele Taine, ierurgiile bisericeşti şi virtuțile 
creştine, dând întâietate practicilor acestora oculte, exagerând accesoriile şi pierzând din vedere 
esențialul însuşi. 

11) Principala ofensă este adusă Tainei Sfintei Spovedanii, întrucât oamenii uită că, din pricina 
păcatelor, Dumnezeu îngăduie încercările şi necazurile. De aceea şi diavolii îi poartă, pentru mân- 
dria lor, pe alte drumuri, numai pe drumul pocăintei nu. 


12) Unii îşi reduc întreaga viață religioasă la un lanț de asemenea practici necanonice, lanț pe 
care-l străbat inconştient (cu discernământul adormit), au impresia că sunt pe calea mântuirii 
doar făcând aceste „exerciţii”, permițându-şi chiar fapte imorale uneori pentru îndeplinirea lor (de 
exemplu: multe femei se înghesuie, se ceartă chiar, ca să ajungă să le pună preotul Sfântul Potir 
pe cap). 

13) Cei ce devin dependenţi de aceste tehnici ajung obsedati de scrupulozitatea lor, pierzându- 
şi libertatea de fii prin har ai lui Dumnezeu. Treptat, încrâncenarea şi îngustimea gândirii lor pot 
avea urmări psiho-patologice, mai ales în cazul persoanelor labile psihic. 


14) În continutul lor nu respiră duhul smereniei sx al iubirii de oameni; nici o tehnică în sine 
nu deschide omului perspectiva comuniunii, a rugăciunii comunitare, a asumării semenului în 
iubire. Sunt „exercitii' individualiste şi reduse la folosul propriu, care agravează boala 
secularizării şi a individualismului credinței. Această consecință este cea mai gravă, căci „din 
cauza înmulțirii fărădelegii, dragostea multora se va răci' (Matei 24.12) şi multi se vor abate de la 
adevărata credintă la forme de fals misticism, erezie, idolatrie păgână şi vrăjitorie. 


15) Încurajarea mai mult sau mai putin tacită de către unii preoți a unor asemenea forme de 
fals risticism şi practici necanonice este o dovadă de decădere moral-religioasă, pe care înşişi 
credincioşii n-o pot tolera multă vreme, iar descoperirea neadevărului din ele va însemna atunci şi 
o gravă deteriorare a încrederii lor în autoritatea preotului? şi a religiei. Creştinismul, ca religie a 
Adevărului, nu are nevoie, ba e profund periculos, să fie sprijinit pe minciuni care se dezvăluie 
rând pe rând ca atare. 


16) Toate aceste forme eronate de evlavie trebuie demascate, eliminate şi prevenite prin 
catehizarea credincioşilor în dreapta şi adevărata credință creştină, prin educarea unui 
discernământ minimal, care să le permită oamenilor observarea şi evitarea abuzurilor şi a 
exagerărilor „evlavioase". 


6 Câteva sfaturi duhovniceşti 


Deşi pentru fiecare om în parte Dumnezeu are un plan distinct, o chemare şi o lucrare diferită, 


% Un serios motiv de sminteală pentru credincioşi este comoditatea păstorului care nu-şi pune sufletul pentru oile săle. De aici 
urmează şi alte două consecinţe grave pentru viala parohiei şi a Bisericii întregi: 1) înstrăinarea oamenilor smintiţi de comunitatea 
credincioşilor şi 2) scăderea unităţii de credinţă şi iubire între parohieni şi preot. De multe ori în mintea multora sminteala se poate 
generaliza asupra tuturor preoților, cum e cazul intelectualilor atei şi al celor deviaţi la secte. Or, preotul trebuie să fie un exemplu 
de viață sfântă şi de întelepciune, atât pentru credincioşi, cât şi pentru cei ce rătăcesc în afara Bisericii. 

preotul, dorit de Dumnezeu mai înainte de a face lumea, nu trebuie să se mândrească de acest 
mare har (de mijlocitor pentru oameni), ci să se ostenească pentru a-l face bogat lucrător, 
înmulțind talanțţii ce i s-au dăruit prin curățirea de patimi şi de neştiință, prin jertfire de sine, 
prin catehizarea şi buna îndrumare a credincioşilor la o viață morală superioară - adevăratul izvor 
al fericirii şi vieții veşnice. Exemplul personal al preotului stimulează şi pe credincioşi la o sporire 
în credinţă, în înțelegere şi în bunătate. 

Preotul, în calitate de apostol (trimis) al lui Dumnezeu, are obligatia de a fi exemplu de cre- 
dintà şi trăire creştină. El trebuie să lupte din răsputeri pentru sfințirea propriei persoane şi să-şi 
pună viața pentru credincioşii încredințați lui de Dumnezeu spre păstorire, spre călăuzire pe calea 
mântuirii. Altfel, de ce a ales această cale ? La hirotonia sa, în clipa punerii mâinilor episcopului 
pe capul său şi la pogorârea Duhului Sfânt asupra lui, tânărul aspirant la demnitatea preoțească 
trebuie să conştientizeze marea răspundere pe care şi-o asumă şi să ceară, ca de altfel la fiecare 
Epicleză ulterioară, înțelepciune, dragoste şi smerenie, daruri şi virtuți dumnezeieşti, absolut 
necesare pastoraţiei autentice. 


În orice timp şi loc, preotul are datoria să-i înveţe pe credincioşi că fără împlinirea poruncilor 
dumnezeieşti viața lor religioasă nu este decât o amăgire. Frica de Dumnezeu este începutul înțe- 
lepciunii, împlinirea poruncilor dumnezeieşti fiind izvorul tuturor bunătătilor. Credinciosul tre- 
buie să înțeleagă rolul sacramental (sfințitor) al virtuţilor şi valoarea ascetică a Sfintelor Taine, 
faptele bune pregătindu-l pe om şi actualizând energiile dumnezeieşti primite prin Sfintele Taine. 
Omul nu trebuie să stea nesimțţitor, crezând că numai Dumnezeu „e obligat” să lucreze. Fără să 
facă bine altora omul nu se poate purifica de răutăţi, nu-şi poate depăşi egoismul şi micimea 
sufletească. Acest lucru îşi are începutul bun la Spovedanie, mărturisirea păcatelor reprezentând 
startul corect în urcuşul duhovnicesc. Fără aceasta omul rătăceşte încă în inchipuire de sine, în 
diverse forme ale inşelării vrăjmaşului. 


Unii merg la preot ca la un oracol, aşteptând ca preotul sau Dumnezeu să le rezolve 
instantaneu problemele. Dar şi mai grav este că unii preoți chiar se cred învestiți de sus cu darul 
clarviziunii, impresionându-i pe cei care vin la dânşii cu diagnostice scurte de genul: „Cutare ţi-a 
făcut farmece” sau „Aici e un blestem de până la al nouălea neam” sau „Sunt lucruri necurate la 
mijloc”, Urmate imediat de soluția „Vii la 12 masluri consecutive, dai 7 acatiste la 7 mănăstiri, 
cumpără de la pangar 40 de lumânări pentru 40 de zile, mir, tămâie etc.” În aceste situații, „popa” 
nu se comportă ca un slujitor al lui Dumnezeu şi al oamenilor, ci ca un lup îmbrăcat în piele de 
oaie, care caută să-şi mărească faima şi venitul prin astfel de intimidări. În loc să cerceteze viața 
trecută a oamenilor, explicându-le că necazurile şi încercările prin care trec n-au numai cauze 
exterioare şi inmuindu-le inima ca să se smerească şi să iubească pe Hristos şi pe semenii lor 
iertând tuturor şi nemaipăcătuind, un asemenea „popă” se foloseşte de autoritatea veşmântului 
preoţesc în interes personal. 


La Taina Spovedaniei, preotul are misiunea de a-l ajuta pe credincios să scoată la iveală nu 
numai păcatele, mizeriile şi răutăţile făcute (să le vădească paguba vremelnică şi veşnică pe care 
o aduc omului ), ci mai ales frumuseţile interioare latente din fiecare om. De aceea, orice om 
trebuie primit cu delicateţe şi ințelegere, cu durere şi cu dragoste, ajutându-l să iasă din 
deznădejdea şi din scârba păcatului la lumina întâlnirii cu Dumnezeu cel Bun şi iubitor de 
oameni. Fiecare credincios trebuie treziț la ințelegerea că Hristos S-a răstignit şi pentru el, că 
trebuie să ne răstignim şi noi față de păcat, pentru a învia şi a via impreună cu Hristos. Astfel, 
fiecare Spovedanie ar trebui să-l facă pe credincios conştient şi de bunătăţile lui interioare, care, 
cu cât sunt oferite mai mult şi mai dezinteresat altora, cu atât devin mai strălucitoare, deşi nu 
trebuie să se mândrească cineva pentru asta. 


De asemenea, preotul trebuie să țină seama, pentru fiecare caz în parte, de împietrirea sau 
sfâşierea inimii penitentului, de consecințele (exemplul rău, complicitatea altora) şi de gravitatea 
păcatului, şi să aplice epitimia cea mai potrivită. Canonul de rugăciune, post şi milostenie dat 
credinciosului penitent trebuie să-l ajute pe acesta să iasă din robia păcatelor, să urască păcatul 
cu toată grozăvia lui şi să-i stimuleze dorul după cele sfinte şi veşnice. Criteriul absolut pentru 
apropierea credinciosului de Sfânta Împărtăşanie nu trebuie să fie durata canonului (7 ani, un 
an, o lună) de oprire de la Sfintele Taine, ci intensitatea pocăinței, a îndreptării, depăşirea 
egoismului propriu, invierea din propriul mormânt al patimilor, lucru dovedit şi printr-o lucrare 

corespunzătoare de misiune creştină intre semeni. 


Un credincios care vine la Spovedanie, după ani buni de rătăcire morală, va intâmpina unele 
greutăți în ințelegerea şi asumarea propriei condiții de om păcătos şi bolnav, care are nevoie de 
vindecare. Canonul primit reprezintă tocmai acest tratament, de durată mai mare sau mai mică, 
tratament absolut necesar curățirii de urâțeniile păcatelor. Canonul deci nu este o pedeapsă 
pentru păcate, ci un tratament pe care şi penitentul trebuie să şi-l asume dacă vrea să se vindece 
si să se mântuiască. Cineva care a rătăcit ani de zile în păcate grele şi are pretenții să se 
împărtăşească imediat, considerându-se vrednic de aceasta, va suferi şi mai mult după, dacă 
preotul duhovnic nu-i va cerne gândurile şi nu-i va elimina, in timp, mândria şi îndrăzneala (atât 
de păguboase pentru suflet) prin rânduirea unui canon adecvat, prin sfaturi, mustrări şi 
încurajări. Patimile cultivate ani de-a rândul trebuie scoase prin lacrimi şi nevoințe, printr-un 
efort susținut, conştient şi serios, altfel vindecarea omului şi viața lui religioasă nu sunt decât 
nişte iluzii, iar suferința (boala, neliniştea) omului va rămâne pe mai departe netratată. 


Iată ce cuvânt frumos de invățătură scrie in Aghiazmatar, la sfârşitul rânduielii Slujbei Mărtu- 
risirii: „Pune, dar, de acum început bun, nădăjduind spre Dumnezeu, Cel ce poate să-ți ajute; şi 
mai vârtos te păzeşte, ca să nu te intorci la greşelile ce le-ai făcut, ca să nu fii de râs şi batjocură 
diavolilor şi lumii. Căci păcatele nici un folos nu aduc creştinilor, ci neputintă, boală, sărăcie şi 
multe feluri de necazuri în această lume; iar pentru cealaltă arvunesc osânda veşnică şi chinul 
iadului. Drept aceea, datori suntem toți, mici şi mari, săraci şi bogaţi, cu frica lui Dumnezeu şi cu 
cucernicie să viețuim, ca pururea să fim întăriți cu harul lui Dumnezeu.” 


Viaţa religioasă a creştinului ortodox, preot (slujitor) sau credincios, trebuie să fie centrată pe 
Sfânta Liturghie şi nu pe alte pelerinaje, dezlegări sau rânduieli mai mult sau mai puțin 
improvizate. Rugăciunea comunitară a Sfintei Liturghii are rolul de a întări unirea cu Dumnezeu 
şi cu semenii. Cei care declară „eu cred in Dumnezeu, dar nu merg la biserică, nu merg la slujbă, 
nu cred în popi sunt departe de credință, de Dumnezeu, de semeni. Această situare a lor in afara 
Bisericii şi a Liturghiei le demască mândria şi egoismul personal, răzvrătirea şi comoditatea care 
le împietresc sufletul. De asemenea, creştinul participant la slujbele bisericii nu trebuie să fie 
creştin doar duminica, doar când e în biserică (deşi nici aici nu-şi leapădă relele năravuri, ca de 
exemplu judecata şi bârfirea altora), ci toată viața. Eliminarea păcatelor din comportamentul 
cotidian trebuie considerată un proces permanent, o luptă continuă cu omul cel vechi (al 
păcatului) şi o afirmare a vieții şi luminii lui Hristos. 

De exemplu, patima clevetirii trece neobservată, deşi ea este pricina multor necazuri, nelinişti 
şi supărări. Aproape toți oamenii se consideră îndreptățiți să-i judece pe alţii, să-i vorbească de 
rău, să-i calomnieze cu îndârjire chiar, semănând şi cultivând otrava urii atât în sine, cât şi în 
ceilalti, răspândind astfel răutatea şi mizeria, în loc să biruiască răul cu binele. Dar, dacă cineva 
va încerca să postească de bârfă o săptămână (să nu mai vorbească pe nimeni de rău deloc), va 
putea înțelege cât de spurcată este această patimă şi câtă pace şi bucurie în suflet aduc tăcerea şi 
rugăciunea pentru alții. Apoi mărind perioada nelucrării patimii, aceasta se dezrădăcinează, se 
usucă, nemaifiind alimentată, iar rugăciunea devine mai curată şi mai spornică. Şi aşa se pot 
elimina toate patimile, aşa mintea devine mai limpede, mai transparentă voii şi gândirii 
(înțelegerii) dumnezeieşti. 

Multă atenţie trebuie avută în cazul păcatelor legate de patima desfrânării, păcate atât de 
urâte şi de grave înaintea lui Dumnezeu. Mulţi oameni habar nu au că fanteziile erotice promovate 
astăzi „fără prejudecăţi” de mass-media sunt păcate împotriva firii, iar canoanele Sfinţilor Părinți 
referitoare la ele sunt foarte aspre. Omul trebuie conştientizat şi ajutat să iasă din răutatea şi 
degradareaîin care a căzut, înainte de a ajunge la alte răutăți şi rnai mari (perversiuni, adultere, 
avorturi, boli grave şi incurabile, unele chiar molipsitoare). Din cauza acestor grave păcate viața 
omului este chinuită şi de multe alte ispite. 

Trebuie întărită, de asemenea, educația creştină din familie şi legătura duhovnicească a năşiei, 
naşii având răspunderea orientării şi formării creştine a finilor. Azi, foarte rar mai găseşti naşi şi 
fini care să se întâlnească şi în afară de Paşti şi de Crăciun, în afara obligatiei de a aduce ploconul 
de Sărbători. 

Preotul şi credinciosul angajaţi într-o relație de ucenicie duhovnicească nu trebuie să uite 
niciodată scopul vietii creştine: dobândirea Duhului Sfânt, agonisirea iubirii de Dumnezeu şi de 

semeni într-un grad mereu mai înalt. Şi preotul şi credinciosul au datoria de a nu-l sminti pe 
celălalt, de a nu-l scârbi ori a-l împuţina prin despotism ori neascultare. Şi credinciosul trebuie să 
se roage lui Dumnezeu pentru duhovnicul său, pentru preoții şi episcopii Bisericii. 


7 Concluzii 


Tradiţia autentică de spiritualitate românească s-a păstrat în cumințenie, în omenie, în lumină 
şi în simplitate, pe când falsele „tradiții” (amestecate cu practici păgâne, cu superstiții, cu magie 
populară) imprimă omului o agitație, o atmosferă ocultă, întortocheată, o imagine răsturnată 
despre om—comunitate—lume—Dumnezeu, făcând posibilă justificarea unor exhibiţii şi bizarerii 
străine Ortodoxiei. 


Ortodoxia pune totdeauna în lumină Adevărul ca Persoană, pe Mântuitorul lisus Hristos şi 
iubirea Lui de oameni prezentă între credincioşi, în Biserică, în rânduielile ei sfințitoare şi 
mântuitoare. Orice inovaţie, orice abatere de la Sfânta Scriptură şi de la Sfânta Tradiţie a Bisericii 
Ortodoxe, orice „tradiție? mistică sau practică ce iese din cumințenia Ortodoxiei este limpede 
străină de Duhul Adevărului şi deci nu duce la Adevăr, nu duce la mântuire. 


De aceea, mai mici sau mai mari, autohtone sau exotice, mai restrânse sau mai răspândite, 
formele eronate de evlavie (ca mărturii ale existenţei falsului misticism), înainte de a se încetățeni 
ca „tradiții”, trebuie să fie combătute şi eliminate fără rezerve din viața duhovnicească a 
credincioşilor creştini ortodocşi. 


Ieromonah Adrian Făgețeanu 

Partea a doua : Vindecări si vindecători sau cum deosebim sfintenia de 
şarlatanie 


În confuzia generală a lumii de azi, când valorile sunt răsturnate sau se pierd în fel şi fel de 
sincretisme filosofic-spiritiste, unele aparitii editoriale pot trece aproape neobservate de lumea 
oficială a culturii şi spiritualității româneşti 

Fără să aibă binecuvântarea Bisericii „Dumnezeului celui viu, stâlp şi temelie a adevărului” (1 
Timotei 3.15) şi deci acreditarea cea mai autorizată în fața publicului cititor, cartea Icoane 
făcătoare de minuni şi vindecători din România, apărută la Total Press în 1997 este o veritabilă 
capcană pentru creştinul ortodox care mai caută uneori „semne şi minuni” pentru întărirea sa în 
credință. Iniţial, la vederea copertei, am crezut că respectiva carte este o colecție nevinovată de 
mărturii referitoare la intervenţiile minunate ale lui Dumnezeu. Însă, deschizând-o, am avut o 
mare surpriză; nu era nici pe departe ceea ce părea la prima vedere. 


1 Exemplificare 


Precum ştim, diavolul, în setea lui neostoită de a amăgi toți oamenii, îşi întinde mereu 
răutățile sub masca binelui, încercând prin această stratagemă să-i abată de la calea Adevărului 
şi a Vietii pe căile multe ale minciunii şi ale pierzării. Exact aşa se petrec lucrurile şi cu lucrarea 
amintită. Cu o copertă atrăgătoare, în care 16 frumoase iconiţe ortodoxe fură (precum Evei în rai) 
ochiul omului neatent la ceea ce e dincolo de aparențe, cartea pare unicul ghid (de până atunci) al 
bisericilor şi mănăstirilor „mai făcătoare de minuni” din ţară. În realitate însă, ea cuprinde 
„Ghidul moaştelor, icoanelor, vindecătorilor şi ocultiştilor din România” (vezi p. 1). Ne-am întrebat, 
fireşte, ca orice creştin ortodox: „ce însoţire are dreptatea cu fărădelegea ? Sau ce împărtăşire are 
lumina cu întunericul ? Şi ce învoire este între Hristos şi Veliar sau ce parte are un credincios cu 
un necredincios ? Sau ce înțelegere este între templul lui Dumnezeu şi idoli ?” (2 Corinteni 6, 14- 
16). 

Deşi nu este prima publicaţie în care diavolul încearcă răstălmăcirea unor învățături şi 
practicidumnezeieşti din Biserică, ne miră totuşi insolența cu care autorii (care în prefață vorbesc 
la plural, iar în final, semnează sub un singur nume - lucru prin care îşi arată iresponsabilitatea 
autorială) se erijează în autorități spirituale care validează şi promovează minuni şi „făcători de 
minuni”, autorități considerate de ei mai presus de Biserica însăşi. Întrucât sunt incluşi printre 
„vindecători”, alături de alti „paranormali” (insuflați nu de Duhul lui Dumnezeu) şi câțiva Părinți 
duhovniceşti ai Ortodoxiei româneşti contemporane, ne simțim obligați să combatem aceste grave 
ofense aduse Bisericii şi credinței noastre ortodoxe. Pornind de la câteva exemple flagrante de 
viclenie folosită de autori în carte, vom aborda mai pe larg tema vindecărilor şi vindecătorilor 
zilelor noastre, potrivit învătăturii ortodoxe. 


1. De la bun început semnalăm prezența unei intenţii necurate încă din titlul lucrării (Icoane 
făcătoare de minuni şi vindecători din România): punerea laolaltă a minunilor săvârşite în Biserică 
şi a celor săvârşite în afara Bisericii. Adică, se sugerează ideea că minunile ar avea aceeaşi 
provenienţă: „Miracolele le face Cerul!” (vezi la p. 6), certificând valabilitatea minunilor mincinoase 
prin amestecarea lor cu cele dumnezeieşti. Bineînţeles, nu toate minunile petrecute în Biserică şi 
date ca exemplu de autori în carte sunt propriu-zis minuni. Unele sunt fenomene fireşti petrecute 
cu oameni care au avut impresia unei intervenții supranaturale speciale în viața lor. Altele sunt 
de-a dreptul intervenții diavoleşti (când cei care le săvârşesc sau le primesc folosesc nişte practici 
neortodoxe). În concluzie, miracolele nu le face acelaşi autor, nu sunt manifestări ale aceluiaşi 
duh. Lucrul este limpede sesizabil, căci minunile pe care le face Duhul Sfânt în Biserică nu sunt 
produsul automat al vreunei vrednicii şi metode omeneşti, ci sunt intervenţii în dar ale lui 
Dumnezeu; ele solicită din partea omului (şi îl conduc pe acesta la) dreaptă credință, smerenie şi 
iubire creştină. Pe când falsele minuni sunt expresii ale ereziei, mândriei şi egoismului pe care le 
şi întrețin. Intenţia necurată a autorilor pune în comun sfintele moaşte, icoanele şi rânduielile 
bisericeşti, pe de o parte, şi vindecătorii, ocultiştii şi metodele lor spiritiste, pe de altă parte, 
efectuarea de minuni sensibile la nivel fizic, ca şi cum s-ar zice că minunile vin de la acelaşi 

Dumnezeu. 

2. Apoi, în prefața Oamenii şi energiile subtile, ,redactia”, sub aceeaşi inspirație ocultă, elogiază 
apariția şi la noi în țară a „terapiilor complementare”, apariție care reprezintă „o probă că ome- 
nirea a intrat într-o nouă eră” (New Age, nu ?) (p. 5). Bolile pe care le au oamenii în acest timp mo- 
dern nu ar mai fi cauzate de păcatele lor şi ale înaintaşilor (cum învață Biserica), şi vedem cu 
ochiul liber că păcatul s-a înmulțit peste măsură, ci ar fi doar nişte dezechilibre ale „energiilor 
care ne alcătuiesc, [iar] reechilibrarea energiilor o pot face cei înzestrați cu har vindecător”. 
„Miracolele le face Cerul.” (p. 6). Sfintele moaşte, icoanele şi vindecătorii paranormali n-ar mai fi 
atunci decât „canale prin care comunicăm cu Cerul, canale prin care ne adaptăm legilor 
Universului.” (p. 6) Valoarea infinită şi libertatea persoanei umane sunt strivite aşadar (în 
concepția confuz-panteistă a autorilor cărții) de legile şi energiile impersonale ale universului 
idolatrizat. 


3. Autorii recunosc că, deşi unii paranormali afirmă că „nu-şi transformă în afacere harul 
dăruit de Divinitate” (p. 114) tratând gratis pacienții, alții tratând „indiferent de plată” (p. 144), iar 
alții afirmând că „pentru şomeri, handicapațţi, pensionari, studenţi şi elevi practică o reducere de 
20% din costul tratamentelor” (p. 142), există totuşi şi vindecători „neaveniţți şi impostori”, „avizi 
de bani (şi) avizi să-i stăpânească pe alții”, cărora însă „Cerul le ia până la urmă harul.” (p. 5) Din 
cauză că aceştia nu pot fi reperați uşor (de ei), autorii avertizează cititorii că „nu ne asumăm 
răspunderea în ceea ce priveşte reuşita tratamentului (şi) ne declinăm orice responsabilitate față 
de prețurile practicate” (p. 6) de cei popularizați în carte. Cu alte cuvinte, autorii îi popularizează 
pe aceşti vindecători (făcându-i credibili în fața lumii), dar se disculpă din start de o eventuală 
acuză că ar fi în complicitate cu ei şi că ar induce lumea în eroare prin propaganda lor. Totuşi 
sunt mii de oameni care mărturisesc faptul că unii dintre aceşti vindecători i-au înşelat, şi nu 
doar în privința încrederii, ci chiar şi pretinzându-le o mulțime de bani. Falşii vindecători spun că 
tratamentul lor nu poate avea efect decât după cel puţin 10 şedinţe efectuate la ei. Vă dati seama 
ce înseamnă, de exemplu, 10x200.000 de lei (minimum) ! Şi asta de la un singur client... 


Sunt enumerate câteva din cele mai cunoscute biserici şi mănăstiri ortodoxe, în care s-ar face 
minuni mai multe decât în celelalte, într-un mod care nu face deloc cinste Bisericii înseşi. 
Perspectiva din care sunt privite Sfintele moaşte, icoanele şi rânduielile Bisericii este una strict 
antropocentrică şi juridică, ca şi cum Dumnezeu nu ar mai avea loc în ele, ca şi cum Dumnezeu 
nu ar lucra totdeauna şi pretutindeni cu aceeaşi putere, în deplină libertate, ci ar fi constrâns să 
răspundă automat cu minuni când omul respectă un anumit ritual ocult şi fixist (neortodox, prin 
definiție). Astfel, în prezentarea unor biserici sunt afirmate unele inovaţii liturgice (străine de 
Ortodoxie şi care îşi au mai degrabă originea în magie şi vrăjitorie) precum: „slujbe de dezlegare a 
cununiilor, exorcizări speciale, ritualuri pentru întoarcerea lucrurilor furate, deschiderea Sfintei 
Evanghelii, folosirea de talismane de binefacere” ş.a. 


Unora dintre preoții Bisericii, prin linguşire, li se acordă faima de „om cu mare har, sfătuitor 
excepțional, specialist în demonologie, duhovnic vestit, cu darul clarviziunii ... ". Aşadar, este pus 
în centru nu Dumnezeu Care lucrează prin slujitorii Săi, ci omul. Nici un slujitor al lui Dumnezeu 
nu se bucură când i se face reclamă mincinoasă, şi încă de oameni îndoielnici şi rău-credincioşi. 
Cum au îndrăznit să-i bage pe Părinţii Bisericii „în aceeaşi oală” cu proorocii lui Antihrist ? Pe 
cine au întrebat înainte de a-i trece într-o listă cu toți înselaţii veacului pe Părintele Teofil, Sofian, 
Arsenie şi Cleopa ? Doar este binecunoscută poziția lor fermă pe temelia şi în hotarele Ortodoxiei, 
fără nici o toleranță în materie de dogmă şi de practică religioasă. La unison, Părinții Bisericii au 
respins orice analogie, orice amestec şi orice adăugare de păgânism (magie populară, vrăjitorie, 
parapsihologie, bioenergie) la învățătura şi cultul Ortodoxiei. Este totuşi regretabil faptul că unii 
preoți, din neatenţție sau din ignoranță, mai amestecă Evanghelia cu ocultismul, tolerând în 
biserică pe unii care fac radiestezie, yoga şi alte practici demonice sau participând la acțiuni „de 
binefacere” alături de ei, fără a-i convinge să se lepede de rătăcirile lor. 


La capitolul Societăţi, fundaţii şi organizaţii care au ca obiect de studiu şi ca activitate 
parapsihologia, autorii aduc o altă ofensă Bisericii. Pe lângă grupuri bine definite pe linia 
ocultismului şi a filosofiilor sincretiste, este prezentată, fără a avea nici o legătură cu 
parapsihologia, cu sugestia, cu tehnica radiantă, cu bioenergia şi cu psihotronica (ce denumiri 
pompoase !), „Asociaţia medicilor şi farmaciştilor creştini ortodocşi Sfântul Pantelimon”, asociație 

care funcționează pe lângă Mitropolia laşi. Apoi, în legătură cu Fundaţia „Casa Sperantei, care se 
ocupă de recuperarea copiilor cu handicap neuropsihomotor, stă scris că „la realizarea acestor 
tratamente participă voluntar medici, bioenergoterapeuţi, preoți” (p. 170). lată o altă dovadă de 
viclenie drăcească ce atacă cinstea şi sfințenia Ortodoxiei. Este ca şi cum ai zice că ceea ce nu 
poate face Biserica şi medicina face parapsihologia. Ba, sunt promovate printre metodele de me- 
dicină complementară şi „urinoterapia, cristaloterapia” (p. 168), lucruri clar degradante şi de 
neacceptat pentru orice om raţional. 


7. În capitolele Vindecători şi Ocultişti sunt efectiv ridicați în slăvi impostorii şi practicile lor 
spiritiste. Astfel, enumerăm şi noi câteva din denumirile metodelor oculte folosite de aceştia, în 
speranța că cine le va reține (cât de cât) va şti în viitor să se ferească şi să-i ferească şi pe alții de 
asemenea forme moderne de înşelare satanică: divinația, meditaţia creştină multi- şi extra- 
dimensională, teozofia83, antropozofia, magia (albă sau neagră), vrăjitoria, bioenergia, radiestezia, 
parapsihologia, astrologia (horoscopul), yoga, ocultismul, spiritismul, ghicitul (în: palmă, cafea, 
bobi, cărți, rhune, stele, în orice !), geomanţia, necromanțţia, hipnoza, autoscopia, visele şi 
vedeniile în transă, clarviziunea, vederea viitorului (în sănătate, în familie, în afaceri chiar), 
telepatia, telechinezia, dezlegarea de cvanto-programe (deochi, vrăji, blesteme etc.), comunicarea 
codificată cu „ființe de aer” (sau cu ființe din Shambala sau din alte lumi „astrale”), dialogul cu 
OZN-uri, tratamentul de la distanță (pe baza fotografiei, a vreunui obiect sau a glasului prin 
telefon) şi altele (din nefericire încă multe). 


8. În capitolul Cum puteţi recunoaşte răul şi cum puteți lupta împotriva lui, din nou autorii fac 
elogiul demonismului. Astfel, răul din viața unui om este pus aproape total pe seama farmecelor şi 
nu a păcatelor proprii pentru care Dumnezeu îl mustră ca să revină prin pocăință pe calea 
dreptăţii. De aceea, soluția propusă este „stabilirea diagnosticului şi acest lucru îl poate face cel 
mai bine un ocultist. O dată ce v-aţi lămurit care este natura răului care vă atacă, nu mai aveţi de 
făcut decât să mergeţi la tămăduitorul cel mai potrivit” (p. 175). Adică Biserica nu ar avea nici un 
rol în eliberarea omului din robia răutăţii ! Vina şi responsabilitatea răului n-o mai are omul, care 
prin păcate s-a despărțit de Dumnezeu, de a Sa voie şi sfințire, ci altceva din afara lui, „atacul 
psihic, acțiunea spiritelor malefice, legile karmice, [ba chiar] tranzitele planetelor” (p. 177). Soluţia 
aceasta se vede limpede că nu este deloc creştină, întrucât nu face apel la învățătura şi practica 
Bisericii - Trupul lui Hristos. Sunt promovate reîncarnarea şi fatalismul predestinaționist al 
astrologiei, concepţii clar anticreştine. Oricum, în final, autorii recunosc că pentru unele probleme 
mai grele (exorcisme, blesteme de neam şi false legături de rudenie - acestea ce-or mai fi ?) „cele 
mei eficiente metode sunt slujbele la biserică, dezlegările etc.” (p. 186)84 


9. Mulţi ocultişti îşi oferă serviciile zilnic, însă printre ei mai este câte unul „foarte credincios, 
[care] nu ghiceşte niciodată în zilele de post şi de sărbători religioase” (p. 149). Se vede clar deci cu 
ce viclenie îşi afişează „credința”, ca să-i păcălească pe cei neinstruiți, inoculându-le diabolica idee 
că ghicitul ar fi de la Durnnezeu. Gama de servicii oferite de aceşti „salvatori” este foarte extinsă: 
de la izgonirea durerilor şi a bolilor până la prezicerea viitorului, de la găsitul obiectelor furate sau 
pierdute până la ascensiune profesională şi prosperitate financiară. Cu asemenea oferte de succes 
diavolul încearcă să-i atragă pe oameni în apostazie, în neascultare față de Durnnezeu Cel Viu şi 
de Biserica Lui Dreptmăritoare. Noi însă să nu uităm că diavolul l-a ispitit pe Însuşi Mântuitorul 
Hristos, zicându-i „acestea toate (împărătiile lumii şi slava lor) Ti le voi da Tie, dacă vei cădea 
înaintea mea şi Te vei închina mie. Atunci lisus i-a zis: Piei, satano, căci scris este: «Domnului 
Dumnezeului tău să te închini şi Lui singur să-l slujeşti»”. (Matei 4, 9-10) 

„Pentru că ce-i va folosi omului, dacă va câştiga lumea întreagă, iar sufletul său îl va pierde ? 
Sau ce va da omul în schimb pentru sufletul său ?” (Matei 16, 26). Cu aceleaşi ispite, aşadar, 
diavolul vrea să fure ochii şi minţile oamenilor azi, prin tot felul de vicleşuguri satanice, deviindu- 
le atenţia de la comoara infinită a sufletului nemuritor (mântuirea veşnică în împărătia lui 
Dumnezeu) spre trup şi spre lumea trecătoare, pământească. 


5 Tată cum este luat numele lui Dumnezeu în deşert. 


84 Atenţie ! Mulţi dintre pretinşii vindecători îşi trimit clienţii la preot pentru Spovedanie, afirmând că „tratamentul” lor este mai 
eficient apoi. De fapt, este un act viclean, prin care vor să pară în conlucrare cu Biserica, încercând să-şi legitimeze astfel activitatea. 

Notă: 

La Editura Episcopiei Romanului, în 1999, Părintele Arhimandrit Ioanichie Bălan a publicat 
două cărți, pe care le recomandăm cu căldură: Sfintele moaşte în România şi Sfintele icoane 
făcătoare de minuni din România, cărţi bine realizate şi de mare folos tuturor creştinilor care vor 
să-L cunoască pe Dumnezeu şi să primească harul Lui mântuitor, tămăduitor şi sfințitor în 
Biserica Sa Dreptmăritoare. 


2 Învătătura ortodoxă despre sănătate şi boală 


Omul nu este nici doar trup, nici doar suflet şi nici doar juxtapunerea lor, ci este o ființă 
unitară psihosomatică, o ființă personală, frumoasă, zidită de Dumnezeu „după chipul Său” 
(Facere 1, 27) cel veşnic viu, personal şi iubitor. „Sufletul nu este nici o clipă fără trup şi nici 
trupul fără suflet. Ele nu sunt contrare prin ființă, ci întregitoare, deşi îşi pot deveni şi contrare. 
În suflet sunt puterile formatoare ale trupului din materie şi lucrătoare prin el. Sufletul nu începe 
să existe decât împreună cu trupul. Prin puterile acestea, sufletul înalță materia, o ridică la 
treapta de mijloc al vieţii spirituale. Sufletul începe să prefacă materia în trup chiar de la 
conceperea omului.'835 Din acest moment, omul primeşte de la Dumnezeu pecetea unei valori 
eterne, unice; fiecare persoană, fiind deschisă comuniunii eterne cu Dumnezeu şi cu celelalte 
persoane, manifestă într-un fel propriu bogăţia spirituală, infinită a lui Dumnezeu. Dar, nu numai 
sufletul e unic personalizat, ci şi trupul, pe care sufletul îl organizează şi-l conduce de la început. 


Datorită acestei „negrăite legături dintre suflet şi trup”, stările sufleteşti se manifestă în trup şi 
invers. Dumnezeu doreşte cu mare dor ca omul să fie şi „după asemănarea Sa” (Facere 1, 26), 
adică să trăiască viața lui Dumnezeu, viața veşnică şi fericită a comuniunii dumnezeieşti. lar 
această desăvârşire omul n-o poate trăi departe de Dumnezeu, în afara Dumnezeului Celui Viu şi 
iubitor de oameni. Omul nu-şi este sieşi izvor al vieţii, ci a primit viața ca dar infinit de la 
Dumnezeu Cel Viu şi de viață dătător, de aceea starea vieţii lui (de plinătate sau de împuţinare) 
este dată de relatia cu Dumnezeu. Cu cât omul se uneşte mai mult prin iubire (ca sinteză a 
tuturor virtuților) cu Ziditorul Său, cu atât unitatea ființei sale se întăreşte prin prezența harului 
divin, cu atât trăieşte mai intens viața dumnezeiască, cu atât devine mai mult „părtaş 
dumnezeieştii firi” (2 Petru 1, 4). Aşadar, şi trupul, devenind „templu al Duhului Sfânt” (1 Corin- 
teni 6,19), se înduhovniceşte, se umple de har, ridicându-se peste limitările firii create. 


Sănătatea reprezintă astfel, starea naturală de viață spirituală şi organică, în care toate 
puterile sufleteşti şi trupeşti ale omului lucrează potrivit poruncii şi scopului dat de Dumnezeu în 
firea lui, când l-a creat. Sănătatea integrală reprezintă creşterea continuă a vieții omeneşti în 
harul dumnezeiesc, în viața veşnică. Dacă omul respectă legea lui Dumnezeu atât în plan 
spiritual, cât şi în plan organic, viața lui rămâne unitară şi în armonie interioară. Atunci sufletul 
şi trupul sunt în starea firească de sănătate, de armonie cu Dumnezeu şi cu lumea exterioară. Cu 
toate acestea, starea umană de sănătate paradisiacă s-a alterat prin păcatul strămoşesc şi prin 
toate păcatele înaintaşilor şi chiar ale noastre, ale fiecăruia în parte. Armonia spirituală şi 
organică a omului s-a stricat. Nu există nici un organism perfect sănătos, suferința, boala şi 
moartea făcând parte integrantă din fragila noastră condiție umană. 


Păcatul, ca răzvrătire voită față de Dumnezeu, înseamnă îndepărtarea de la Izvorul vieţii şi deci 
o împuținare a vieții, o moarte (întâi spirituală şi morală, apoi chiar fizică). Stricarea relației cu 
Dumnezeu prin păcate dereglează întreaga ființă umană: voința slăbeşte, rațiunea se întunecă, 
afectivitatea se întinează cu senzațiile plăcerilor păcătoase, instinctele naturale se pervertesc, 
simțurile îşi pierd claritatea, iar trupul îşi modifică metabolismul natural. Urmările păcatelor, 
dereglările sufleteşti şi fizice, se derulează apoi într-un timp uneori mai scurt, alteori mai lung. 
Aşa se instalează în ființa umană boala şi moartea, ca urmare a păcatului. E un fenomen de 
slăbire a funcțiilor vitale şi senzoriale ale sufletului care s-a îndepărtat de Dumnezeu - Izvorul 
spiritual al vieţii — fenomen care e şi cauza dereglărilor din trup, a bolilor şi chiar a îmbătrânirii şi 
a stricăciunii trupului, a morții fizice. Această slăbănogire a spiritului face ca şi materia trupului 
să capete o rigiditate pronunțată, nemaiputând fi aşa uşor stăpânită de către spirit. lar, dacă 
voința nu poate fi din nou îndreptată şi întărită în virtute (contrar păcatelor), sufletul îşi poate 

prelungi starea aceasta de slăbire, de mortificare treptată, şi poate fi uşor luat în stăpânirea 
demonilor, care îi vor „alimenta” şi mai mult dependenţa de ei. În acest context, boala trupească 
reprezintă oglinda în plan fizic a ceea ce se întâmplă în plan spiritual. Deci boala nu e doar a 
trupului. Sunt şi boli sufleteşti, patimile, a căror tămăduire e mult mai grea decât a bolilor 
trupeşti. Boala şi suferința umană nu trebuie înlăturate cu orice preţ doar din planul existenței 
biologice, ci ele trebuie asumate spiritual într-un demers purificator şi transfigurator al întregii 
noastre vieți. „Departe de a fi un eveniment care n-ar privi decât trupul nostru, şi numai pentru o 
vreme, boala constituie în multe cazuri o încercare spirituală care angajează întreaga noastră 
ființă şi întregul nostru destin.86 


Aşadar, patimile sufletului şi bolile trupului ca tulburări ale stării fireşti de sănătate nu pot fi 
tratate separat şi unilateral, prin metode mecaniciste, aşa cum ai repara un ceas umblând la 
rotița care nu mai merge bine, ci omul trebuie să participe conştient la vindecarea întregii lui 
ființe, să conlucreze cu harul divin dacă vrea să se vindece deplin, şi nu doar pentru viața aceasta 
pământească. 


3 Vindecarea ca act divino-uman 


Restaurarea firii umane a fost săvârşită, în mod obiectiv, de către Mântuitorul lisus Hristos, 
iar în mod subiectiv, ea poate fi apropriată de către orice credincios prin credința întru El, prin 
unirea tainică cu harul Lui, Care ne-a spus: „Eu sunt vița, voi sunteți mlădițele. Cel ce rămâne 
întru Mine şi Eu în el, acela aduce roadă multă, căci fără Mine nu puteți face nimic” (loan 15, 5). 
După căderea în păcat a protopărințţilor, întreg neamul omenesc suferă consecințele îndepărtării 
de Dumnezeu: boala şi moartea. De aceea, bolile (sufleteşti şi trupeşti) au între cauzele şi 
condiţiile lor provocante şi favorizante o importantă componentă dată de păcate. Lumea întreagă 
şi noi toți suferim (astăzi mai mult ca oricând în istorie) de pe urma păcatelor noastre şi ale 
înaintaşilor, dar, aproape întotdeauna, nu vrem să recunoaştem că „noi primim cele cuvenite 
după faptele noastre” (Luca 23, 41). Ca şi atunci, la început, în rai, omul contemporan, în 
mândria sa, nu-şi recunoaşte păcatul şi încearcă să dea vina pe cauze exterioare (Adam a dat vina 
pe Eva, Eva pe diavol, iar azi omul zice că se simte rău din cauză că alții i-au făcut farmece etc.), 
nevrând să-şi asume responsabilitatea şi urmările propriilor fapte păcătoase. 


Dumnezeu însă, infinit iubitor de oameni, Cel care nu vrea „moartea păcătosului, ci ca 
păcătosul să se întoarcă de la calea sa şi să fie viu” (lezechiel 33, 11), îl caută pe omul căzut în 
păcat (,,Adame, unde eşti ?" — Facere 3, 9) şi-l cheamă la pocăință, la îndreptare, la învierea din 
moartea păcatului. De aceea, Dumnezeu şi prin sfaturi şi prin mustrări, prin felurite încercări, 
caută să-i readucă pe oameni la calea mântuirii. Recunoaşterea păcatelor şi asumarea luptei (cu 
păcatul, cu urmările lui, cu diavolul cel ucigaş de oameni) pentru mântuire prin răbdarea 
încercărilor şi prin rugăciunea către Dumnezeu reprezintă din partea omului primul pas spre 
vindecare. Căci suferința trupului o lasă Dumnezeu oamenilor (cu îngăduință, nu cu răzbunare) 
tocmai ca un prilej de pocăință, ca măcar cercetându-se pe sine şi răbdând-o cu „duh umilit” 
(Psalmul 50,18) să primească harul mântuirii şi cununa biruinței. Şi, dacă păcatul este o pornire 
iraţională spre plăcere (omul caută plăcerea de dragul ei), revenirea din păcat se face prin asuma- 
rea durerii, prin cruce, prin lupta cu ispita hipnotică a plăcerii, printr-o asceză sufletească şi tru- 
pească. Prezentăm în continuare câteva pasaje biblice în care este arătată relația între păcate (ca 
legătură ruptă între oameni şi Dumnezeu) şi boală ca mijloc de pedagogie divină, în scopul 
îndreptării şi mântuirii oamenilor. 

„De nu te vei sili să plineşti toate cuvintele legii acesteia, care sunt scrise în cartea aceasta şi nu 
te vei teme de acest nume slăvit şi înfricoşător al Domnului Dumnezeului tău, atunci Domnul te va 
bate pe tine şi pe urmaşii tăi cu plăgi nemaiauzite, cu plăgi mari şi nesfârşite s cu boli rele şi 
necurmate; va aduce asupra ta toate plăgile Egiptului, de care te-ai temut şi se vor lipi acelea de 
tine. Toată boala, toată plaga scrisă ş toată cea nescrisă în cartea legii acesteia, o va aduce Domnul 
asupra ta, până vei fi stârpit” (Deuteronom 28, 58-61). 


Vezi că Dumnezeu vorbeşte când într-un fel, când într-alt fel, dar omul nu ia aminte. Şi anume, El 


86 Jean-Claude Larchet, Teologia bolii, traducere din limba franceză de Pr. prof. Vasile Mihoc, Editura „Oastea Domnului”, Sibiu, 

vorbeşte în vis, în vedeniile nopții, atunci când somnul se lasă peste oameni şi când ei dorm în 
aşternutul lor. Atunci El dă înştiințări oamenilor şi-i cutremură cu arătările Sale ca să întoarcă pe om 
de la cele rele şi să-l ferească de mândrie, ca să-i ferească sufletul de prăpastie şi viața lui de calea 
mormântului; de aceea, prin durere, omul este mustrat în patul lui şi oasele lui sunt zguduite de un 
cutremur neîntrerupt. Pofta lui este dezgustată de mâncare şi inima lui nu mai pofteşte nici cele mai 
bune bucate. Carnea de pe el se prăpădeşte şi piere şi oasele lui, până acum nevăzute, îi ies prin 
piele. Sufletul lui vine încet, încet spre prăpastie şi viața lui spre împărăția morților. Dacă atunci se 
află un înger lângă el, un mijlocitor între vii, care să-i arate omului calea datoriei, Dumnezeu Se 
milostiveşte de el şi zice îngerului: «zbăveşte-l ca să nu cadă în prăpastie, am găsit pentru sufletul 
lui prețul de răscumpărare b. Atunci trupul lui înfloreşte ca în tinerețe şi el vine înapoi la zilele de la 
începutul vieţi sale. El se roagă lui Dumnezeu şi Dumnezeu îi arată bunătatea Sa îngăduie să vadă 
fața Sa cu mare bucurie şi astfel îi dă omului iertarea Sa. Atunci omul priveşte peste semenii săi şi 
zice: «Păcătuisem şi călcasem dreptatea, dar n-am fost pedepsit după faptele mele. Căci El a izbăvit 
sufletul meu ca să nu treacă prin strâmtorile morţii şi ochii mei văd încă lumina». lată toate acestea 
le face Dumnezeu de două ori, de trei ori cu omul, ca să-i scoată sufletul din pieire şi ca să-l 
lumineze cu lumina celor vii." (lov 33, 14-30) 


„Dar tu ierți tuturor, că toate ale tale sunt, Stăpâne, iubitorule de suflete. Duhul tău fără 
stricăciune este întru toate. Pentru aceea pedepseşti cu măsură pe cei care cad şi, când păcătuiesc, 
le deschizi ochii şi-i dojeneşti, ca să se lase de răutatea lor şi să creadă întru Tine, Doamne. ” (Sirah 
11, 26-12) 

Vindecarea autentică, sufletească şi trupească deopotrivă, aşadar, o dă numai Dumnezeu când 
voieşte El, „Cel ce curățeşte toate fărădelegile tale, Cel ce vindecă toate bolile tale, Cel ce izbăveşte 
din stricăciune viața ta, Cel ce te încununează cu milă şi cu îndurări” (Psalmul 102, 3-4). 
Restabilirea sănătăţii, dincolo de suprafața ei trupească, înseamnă deci restabilirea legăturii 
iubitoare cu Dumnezeu - „Doctorul şi tămăduitorul sufletelor şi al trupurilor noastre” —, înseamnă 
restaurarea prin har a firii umane căzute în robia păcatului şi a morții. Nu putem obține 
vindecarea fără Dumnezeu Care ştie toate şi Care cârmuieşte toate cum este mai bine spre 
desăvârşirea lor. Orice încercare de vindecare deplină fără harul lui Dumnezeu Cel iubitor de 
oameni este un eşec din start, o iluzie deşartă. 


Dumnezeu, când vindecă un om, îi cere conlucrarea iubitoare prin pocăință şi nevoință 
(asceză). „Numai acesta vrea cu tot dinadinsul să se mântuiască, care nu se împotriveşte leacurilor 
doftoriceşti. Iar acestea sunt durerile şi întristările aduse de diferitele lovituri”. Întâi Dumnezeu îi 
curăță omului păcatele (cauzele bolii), apoi îi tămăduieşte rănile (efectele ei), înlăturând şi 
consecinţele lor (vezi Ps. 102, mai sus), prin dăruirea harului Său. Exemplificăm acest lucru prin 
alte câteva fragmente din Sfânta Scriptură. 


„Doamne, prin îndurarea ta se bucură omul de viață, prin ea mai am şi eu suflare; Tu mă 
tămăduieşti şi-mi dai iarăşi viată |! lată că boala mea se schimbă în sănătate. Tu ai păzit viața mea 
de adâncul mistuitor ! Tu ai aruncat înapoia Ta toate păcatele mele !” (Rugăciunea regelui lezechia — 
Isaia 38, 16-17) 

„Dar El fusese străpuns pentru păcatele noastre şi zdrobit pentru fărădelegile noastre. El a fost 
pedepsit pentru mântuirea noastră şi prin rănile Lui noi toți ne-am vindecat.” (Isaia 53, 5) 


„Veniţi să ne întoarcem către Domnul, căci numai El, după ce ne-a rănit, ne tămăduieşte, iar 
după ce ne-a bătut, ne leagă rănile noastre.” (Osea 6, 1) 

„Nu fl înțelept în ochii tăi; teme-te de Dumnezeu şi fugi de rău; aceasta va fi sănătate pentru 
trupul tău. şi o înviorare pentru oasele tale.” (Pilde 3.7-8) 

„Cununa înțelepciunii este temerea de Domnul, care odrăsleşte pace şi sănătate nevătămată,; 
dar şi una si alta sunt daruri de la Dumnezeu, care revarsă cinste peste cei care IL iubesc pe 
Dânsul.” (Sirah 1.17) „Fiule ! In boala ta nu fii nebăgător de seamă, ci te roagă Domnului şi El te va 
tămădui. Depărtează păcatul şi întinde mâinile spre fapte drepte şi de tot păcatul curățeşte inima 
ta.” (Sirah 38.9-10) 


„Şi lisus străbătea cetătile şi satele, învățând în sinagogile lor, propovăduind Evanghelia 


87 Sfântul Maxim Mărturisitorul, Capul 82 din A treia sută a capetelor despre dragoste, în Filocalia, vol. 2, ediţia 1993, p. 120. 

împărătiei şi vindecând toată boala şi toată neputinta în popor.” (Matei 9.35) 

Mântuitorul lisus Hristos, ca Dumnezeu adevărat, ne-a adus împăcarea cu Dumnezeu şi, prin 
aceasta, vindecarea deplină. Ne-a adus înfierea divină prin har şi învierea din moartea păcatelor. 
„Dumnezeu s-a făcut om, ca omul să se îndumnezeiască prin har” (Sfântul Atanasie cel Mare). 
Biserica este tocmai Trupul Său mistic, divino-uman, comunitatea tuturor celor care-l iubesc pe 
EI, în care El Însuşi continuă să lucreze la mântuirea, vindecarea şi sfințirea oamenilor. El e 
prezent în Biserică „în toate zilele, până la sfârşitul veacului” (Matei 28, 20). 


„Chemând la Sine pe cei doisprezece ucenici ai Săi, le-a dat lor putere asupra duhurilor celor 
necurate, ca să le scoată şi să tămăduiască orice boală şi orice neputinţă.” (Matei 10.1) 


Toată puterea Lui de vindecare (şi sufletească, şi trupească) asupra oamenilor Mântuitorul 
Hristos a lăsat-o Apostolilor Săi, trimițându-le Duhul Sfânt şi, prin aceasta, învestindu-i cu 
misiunea de a propovădui Evanghelia şi Calea mântuirii: pocăința şi credința „cea lucrătoare prin 
iubire” (Galateni 5, 6) în lisus Hristos. Aşadar, vestirea Evangheliei şi vindecarea sufletească şi 
trupească sunt nedespărțite în Ortodoxie, aceasta fiind misiunea trimişilor lui Dumnezeu în lume, 
a Preoției sacramentale a Bisericii. Vestitorii Evangheliei, clericii, ca primitori ai Duhului Sfânt 
prin Taina Hirotoniei şi ca păstrători ai Lui prin viață curată sunt (şi trebuie să fie) oameni 
vindecati; sunt oameni sfințiți prin prezența harului divin în ei, care iradiază şi celorlalți — prin 
prezența, viața, cuvintele şi faptele lor — harul, vindecarea şi mântuirea aduse de Mântuitorul 
Hristos. 


Dumnezeu lucrează şi acum cu putere în Biserica Lui sfântă, sobornicească şi apostolică. 
Sfinţii Părinţi asemuiesc Biserica Dreptmăritoare a lui Hristos cu scăldătoarea Vitezda, în care nu 
doar primii, ci toți cei ce intră în ea prin Botez (conştientizând unirea lor cu Mântuitorul Hristos) 
primesc vindecarea deplină prin curățirea de patimi. Dumnezeu ne dă nouă, oamenilor, harul Său 
vindecător nu pe baza unui contract juridic, ci ni-l dă pe măsura intensificării unirii noastre 
iubitoare cu Mântuitorul Hristos - Dătătorul harului —, căci „din plinătatea Lui noi toți am luat, şi 
har peste har” (loan 1.16). Harul divin nu poate fi despărtit de Persoana iubitoare a lui lisus Hristos 
— Logosul divin (Creatorul şi Mântuitorul lumii), prin care toate s-au făcut — şi deci nu poate fi (atenție 
!) obiect impersonal de speculă, cum pretind vracii de astăzi. Harul divin nu se obține în mod magic 
sau mecanic de aiurea (prin vreo rețetă „spirituală”, metodă sau tehnică automată, aşa cum propun 
aproape toți impostorii), ci de la Mântuitorul Hristos în mod iubitor-sacramental, precum Însuşi 
Mântuitorul Hristos a lăsat această rânduială Bisericii. 


Vindecarea omului prin purificare (înlăturarea a ceea ce e rău) şi spiritualizare (dezvoltarea a 
ceea ce e bun) vine, aşadar, ca un dar de la Dumnezeu Cel personal şi iubitor, ca rod al iubirii şi 
ca stimulent al ei. Demersul vindecării în Ortodoxie necesită însă un progres moral din partea 
omului, o conştientizare a prezenţei şi a lucrării lui Hristos în noi şi între noi. Întrucât actul 
întâlnirii şi al unirii omului cu Hristos prin har este un act de sfințire a vieții umane, preotul, cel 
care înlesneşte şi cheamă oamenii la această unire cu Hristos în Biserică, trebuie să fie un trimis 
al lui Hristos şi al Bisericii, un om sfințit de Dumnezeu şi consfințit public de Biserică. Biserica 
este Trupul mistic al lui Hristos şi mădularele ei conducătoare (ierarhia sacramentală) mişcă 
întreg trupul în ascultare de Mântuitorul Hristos - Capul Bisericii. 


De obicei, dacă un om al Bisericii primeşte un dar, o harismă de la Dumnezeu - totdeauna 
pentru folosul întregii Biserici —, atunci Biserica, prin Ierarhia ei, confirmă şi afirmă public 
aceasta, printr-o binecuvântare şi printr-o recunoaştere oficială. Ştim că „pe unii i-a pus 
Dumnezeu, în Biserică: întâi apostoli, al doilea prooroci, al treilea învăţători; apoi pe cei ce au 
darul de a face minuni; apoi darurile vindecărilor, ajutorările, cârmuirile, felurile limbilor” (1 
Corinteni 12, 28). Aceste harisme le-a dat Dumnezeu anumitor oameni din Biserică nu la 
întâmplare şi în neorânduială, aşa încât ei ar putea face orice de capul lor, ci într-o bună rându- 
ială şi ascultare ierarhică, „pentru că Dumnezeu nu este al neorânduielii, ci al păcii” (1 Corinteni 
14, 33). În Biserică, întotdeauna şi „fără de nici o îndoială, cel mai mic ia binecuvântare de la cel 
mai mare” (Evrei 7, 7), deci cei cu harismele minunilor şi vindecărilor sunt datori să asculte şi să 
fie sub binecuvântarea celor cu misiunea şi cu harisma învățăturii credinței, adică a Episcopilor. 

Or, Sfinţii Părinţi, Învăţătorii Bisericii, au lămurit definitiv credinţa ortodoxă, separând grâul 
dreptei credințe de toate neghinele ereziei, care sunt reactivate şi recapitulate în doctrinele falşilor 
vindecători de astăzi. Harul lui Dumnezeu, cel tămăduitor şi sfințitor, nu vine — şi nici nu poate veni 

— prin oameni care au regretabile rătăciri dogmatice şi morale (chiar dacă ei se pretind ortodocşi, 
chiar dacă au Biblia şi Crucea pe masă şi icoane pe pereți, chiar dacă spun „Tatăl nostru” şi alte 
rugăciune la începutul şedinţei terapeutice), ci prin oameni sfințiți de Dumnezeu şi consfințiți de 
Biserică. De aceea, orice terapie sufletească şi trupească care se pretinde a fi de la Dumnezeu, dar 
care iese din rânduielile Bisericii, din afara atmosferei iubitor-sacramentale a ei, este străină de 
Dumnezeu, Cel ce locuieşte şi lucrează deplin în comuniunea Bisericii. 


Harismele şi darurile duhovniceşti, ca lucrări minunate ale Duhului Sfânt în Biserică, 
prelungesc viața şi iubirea dumnezeiască între oamenii uniți în aceeaşi dreaptă şi apostolică 
credință. Dar şi oamenii aleşi, sfinții, care s-au învrednicit de darurile dumnezeieşti, nu le opresc 
doar pentru ei, ci le revarsă şi semenilor, ajutându-i şi întărindu-i şi pe ei în urcuşul duhovnicesc 
şi în creşterea lor spirituală. Fiecare dar şi fiecare harismă se dă celor vrednici (sfinților) spre 
folosul şi zidirea întregii Biserici, spre sporirea iubirii între credincioşi în acelaşi Duh Sfânt şi 
Iubitor. 

Dar sfinţii, fiind cei care trăiesc în gradul cel mai înalt viața lui Hristos, umpluti fiind de Duhul 
Sfânt, au primit darurile dumnezeieşti la capătul şi în cursul unui drum continuu şi statornic de 
îmbogăţire în virtute, de înduhovnicire a vieţii lor, de depăşire a tuturor patimilor egoiste. Astfel, 
„cel care a ajuns la iubirea naturală de oameni, după înlăturarea totală a iubirii păcătoase de 
sine, primeşte darul vindecărilor'88. 

Aşadar, adevărații terapeuti ai sufletelor şi ai trupurilor sunt Sfinţii, singurii în care negreşit 
lucrează Duhul Sfânt şi Iubitor de oameni. Aceştia aduc reală tămăduire oamenilor atunci când şi 
cei bolnavi conlucrează cu ei în Duhul Sfânt. Dar dacă vreun bolnav nu se vindecă trupeşte, chiar 
dacă urmează integral sfaturile primite, aceasta nu înseamnă că harul dumnezeiesc este 
neputincios, ci că tămăduirea trupească nu-i e de folos, pedagogia divină urmărind ca prin 
pătimirea celui mai puţin nobil (trupul) să se tămăduiască şi să se transfigureze ceea ce e mai 
nobil în om (sufletul). 


4 Biserica şi medicina crestină 


Acceptând limitările unui limbaj scolastic, putem spune că în Biserică Mântuitorul Hristos tă- 
măduieşte bolile sufleteşti şi trupeşti ale oamenilor printr-o împreună-lucrare cu ei, prin remedii 
naturale şi supranaturale. 


În remediile naturale, Dumnezeu, Creatorul şi Mântuitorul nostru, intervine pe măsură ce 
omul îşi rânduieşte modul de viață potrivit cu natura lui psihosomatică, adică eliminând condițiile 
nenaturale ce-i dereglează ritmul normal de viață şi îi pot favoriza bolile. De exemplu, înfrânarea 
de la mâncare este potrivită cu firea omului, pe când lăcomia (desfrânarea) este nenaturală. 
Remediile naturale urmăresc restabilirea conditiilor naturale de viață organică şi psihică şi sunt 
deci legate de firea omului, între ele putând fi incluse postul, regimul alimentar (bogat în crudități 
vegetale, ceaiuri, evitarea cărnii, a prăjelilor, a semipreparatelor ce conțin E-uri şi hormoni) şi 
medicamentos, igiena trupului (mişcare, băi, masaje), cumpătarea (blândețea) sufletului, munca 
echilibrată, odihna regulată, relaţiile destinse şi constante cu semenii. Ele sunt folosite şi în 
medicina clasică8” Abaterile de la viața naturală (potrivită firii umane) sunt şi ele păcate, căci sunt 
răzvrătiri față de legea divină naturală şi deci trebuie tratate ca atare. 


Dumnezeu lucrează la însănătoşirea oamenilor nu numai prin harismaticii Bisericii (cei dăruiți 
de Dumnezeu cu darul vindecărilor), ci şi prin medici. Căci spune înțeleptul: „Cinsteşte pe doctor 
cu cinstea ce i se cuvine, că şi pe el l-a făcut Domnu!” (Isus Sirah 38.1)%. 


Totuşi multe boli trupeşti recidivează după un tratament pur medical-biologic, întrucât cauzele 
bolii (care nu e doar trupească, ci şi sufletească) n-au fost înlăturate în mod real. De aceea, 
restaurarea firii bolnave nu o poate face omul singur (atenţie !) apelând la medic şi la remediile 


% Sfântul Maxim Mărturisitorul, Scolia 3 la Răspunsul 59 către Talasie, în Filocalia, vol. 3, ediţia 1994, p. 329. 


5 Nu ne-am propus să dezvoltăm detaliile legate de medicină, ci ne rezumăm la a expune principiile însănătoşirii sufleteşti şi 
trupeşti aplicate în Biserica Ortodoxă. 


% Mai toţi „vindecătorii paranormali” se revoltă împotriva medicinii clasice, propunând mereu altceva, o altă viziune (iluzorie, de 
fapt) despre viaţă şi suferință. Până la urmă Il neglijează de tot pe Dumnezeu, considerându-se ei înşişi adevărații vindecători. Ba 
unii ajung până acolo că îi sugestionează pe pacienri că se vor vindeca singuri. E un antropocentrism apoteotic. 

naturale ca la un procedeu magic automat, fără să ceară mila şi ajutorul lui Dumnezeu, ci mai 
întâi, omul trebuie să conştientizeze pe de o parte relația sa iubitoare cu Dumnezeu, ca dintre o 
creatură şi Creatorul ei, iar pe de altă parte ca dintre două persoane care se iubesc, cu adâncimi 
infinite. Or, pe parcursul îmbogăţirii relației cu Dumnezeu, omul poate conlucra cu El prin har 
la vindecarea (restaurarea) întregii sale firi bolnave şi, mai apoi, la sfințirea sa. Căci vindecarea 
sufletului nu se poate face doar prin remedii naturale şi biologice, doar apelând la harul divin 
prezent în creație, ci prin harul divin mântuitor şi sfințitor adus oamenilor de Mântuitorul Hristos 
şi deplin prezent în Biserică. 

Sfintele Taine sunt cele mai importante remedii supranaturale de vindecare lăsate Bisericii de 
Însuşi Dumnezeu, Mântuitorul nostru, pentru mântuirea şi sfințirea credincioşilor. Prin ele, harul 
dumnezeiesc ni se oferă de către Mântuitorul Hristos în chip supranatural şi în măsura în care ne 
este de folos spre mântuire. Harul divin nu poate fi obținut prin metode străine de rânduielile 
Bisericii, străine de învătătura şi sfințenia Bisericii, căci Dumnezeu este trăit şi cunoscut deplin în 
comuniunea Bisericii, şi nu în afara ei. Vindecarea deplină a omului presupune, deci, participarea lui 
prin Sfintele Taine la viata lui Hristos, la viata Bisericii, la cunoaşterea şi trăirea (conştientă şi 
raţională, nu  superstiţioasă) a credinţei ortodoxe. Îndeosebi Taina Spovedaniei, a Sfintei 
Împărtăşanii şi Taina Sfântului Maslu împărtăşesc credincioşilor harul iertării păcatelor şi al 
tămăduirii sufleteşti şi trupeşti. „Este cineva bolnav între voi? Să cheme preoții Bisericii şi să se 
roage pentru el, ungându-l cu undelemn, în numele Domnului. Şi rugăciunea credinței va mântui pe 
cel bolnav şi Domnul îl va ridica, şi de va fi făcut păcate se vor ierta lui. Mărturisiți-vă deci unul 
altuia păcatele şi vă rugați unul pentru altul, ca să vă vindecați, că mult poate rugăciunea 
stăruitoare a dreptului.” (lacov 5, 14-16) 

Dacă omul nu se vindecă totdeauna trupeşte, aceasta se datorează fie nevredniciei 
(necredinței) lui, fie pentru motivul că Dumnezeu are un plan tainic cu el (şi aici se vede iconomia 
lui Dumnezeu care face din suferințele omului un prilej de păstrare a lui în smerenie), amânându- 
i vindecarea. Oricum, Dumnezeu nu poate fi forțat de creaturile Lui să le dea harul Său când vor 
ele, ci Dumnezeu, „Care voieşte ca toți oamenii să se mântuiască şi la cunoştinţa adevărului să 
vină” (1 Timotei 2, 4), în iubirea Sa de oameni, ştie şi hotărăşte când şi cum să intervină cu harul 
Său în viața omului. Dar, pentru ca şi Dumnezeu să intervină în viața lui, omul trebuie să-L 
întâmpine pe Dumnezeu printr-o anumită pregătire: 

1. Pocăința, ca stare de străpungere a inimii pentru păcatele făcute, este prima condiție 
esențială pentru mântuire şi pentru vindecare. Ea purifică de păcatele trecute, dar şi întăreşte pe 
om în lupta cu ele şi cu urmările lor. Pocăința, pentru om, atât ca Sfântă Taină, cât şi ca stare 
lăuntrică (,,fericita întristare”) este o conlucrare cu Duhul Sfânt al lui Dumnezeu; ea nu se poate 
atinge doar printr-un efort uman şi, de aceea, nu poate fi trăită în afara credinţei şi a Bisericii 
Ortodoxe. 


Cea dintâi treaptă a vieţii creştine este cu adevărat recunoaşterea păcatelor şi a micimii proprii 
în fața sfințeniei şi a iubirii nemărginite a lui Dumnezeu. Pocăința aduce sufletul la smerenie, iar 
aceasta sparge împietrirea inimii omului făcând-o receptivă harului dumnezeiesc. Căci „Dumnezeu 
celor mândri le stă împotrivă, iar celor smeriţi le dă har” (lacov 4, 6). Pocăinţa (smerenia) este indis- 
pensabilă vindecării depline şi nu poate fi atinsă în afara Bisericii. Nu poate fi de la Dumnezeu o 
vindecare de patimi care nu vine din şi nu duce la smerenie, care nu vine prin Ierarhia 
sacramentală a Bisericii şi care nu duce la întărirea Bisericii, care-l ţine pe om tot în afara 
Bisericii. Numai prin lerarhia Bisericii întemeiată de El, Mântuitorul lisus Hristos dă iertarea şi 
tămăduirea de păcate. 


Există însă şi o falsă smerenie, o formă fină de înşelare satanică, care este prezentă la toți 
impostorii. Aceştia spun că au primit de la Dumnezeu darul vindecării, trimițându-şi clienții 
(atenţie !) chiar şi la Biserică, „la Spovedanie şi la Împărtăşanie”, păcălindu-i în acest fel pe 
oameni că şi ei ar fi de-ai Bisericii, dar nu-şi cer deloc acreditarea Bisericii (pentru că nici n-o pot 
primi câtă vreme susțin ideologii contrare ortodoxiei, ca şi în cazul radiesteziei, de exemplu), ci îşi 
fac singuri reclamă prin tot felul de ziare, reviste (precum: Paranormal, Formula As, Magazin, 
Dracula etc.), cărți, afişe şi chiar prin televiziune. 


91! În acest sens, ne bucură mărturisirea acelor medici creştini care smeriţi, recunosc că „medicul tratează, dar Dumnezeu vindecă !”. 

2. Răbdarea necazurilor şi rugăciunea sunt alte condiţii necesare mântuirii şi vindecării 
depline. Scopul credinței creştine şi al Bisericii nu sunt vindecarea de boala trupului şi evitarea 
suferinței cu orice preț, ci unirea cu Dumnezeu şi, prin aceasta, dobândirea vieții veşnice. 
Curăţirea de bolile trupului vine când voieşte Dumnezeu, în urma realizării unirii prin har cu EI, 
ca un dar de la EI. Dumnezeu hotărăşte dacă ne e de folos, când şi cum să ne vindece de 
suferințele trupului, însă El cere de la noi dorința de a fi cu El, iubirea noastră pentru El. Deseori, 
prin încercările suferinței Dumnezeu ne mustră pentru păcatele trecute, dar ne şi încearcă dorul 
nostru după El. Boala trupului, în terapeutica creştină, poate sluji decisiv în iconomia mântuirii 
noastre. Sfinții Părinţi afirmă că boala manifestă pedagogia dumnezeiască, ea fiind şi o corecție pe 
care Dumnezeu i-o aplică omului din pricina păcatelor sale, spre îndreptarea vieții lui şi chiar a 
celor din jur. „„În această perspectivă, boala apare ca voită sau cel puţin îngăduită şi, în orice caz, 
folosită de Dumnezeu pentru binele omului, spre a redresa în el ceea ce păcatul a făcut chinuitor, 
a pervertit şi să-l vindece de bolile sale spirituale. [...] Dacă El foloseşte adesea pentru această 
lucrare boala, face aceasta deoarece ea este prin natura ei un mijloc deosebit de puternic de a-l 
trezi pe omul al cărui duh este adormit de păcat, făcându-l să simtă, prin boala din trupul său, pe 
aceea mai puțin evidentă care-i afectează sufletul şi față de care, fără această boală, el ar fi rămas 
indiferent sau cel puţin s-ar fi arătat mai puțin sensibil.92 


Bolile pot fi, pe de o parte, frâna care-l păzeşte pe om de a mai păcătui în continuare. Pe de 
altă parte, bolile şi suferințele ce le însoțesc constituie în parte crucea mântuirii noastre, trepte 
ale Golgotei noastre personale, ale nevoinței prin care trebuie să trecem pentru a putea intra în 
împărăţia lui Dumnezeu (conform Fapte 14, 22). 


Răbdarea necazurilor devine astfel o scară către cer, o expresie a nevoinței noastre ascetice; iar 
călăuza permanentă a vieţii creştine (ascetice şi mistice) este rugăciunea. Prin rugăciune omul se 
uneşte tainic (iubitor şi înțelegător) cu Dumnezeu, se descoperă pe sine smerit, având nădejdea 
doar în Dumnezeu (şi nu în puterile lumeşti limitate). Prin rugăciune omul se pregăteşte pentru 
întâlnirea cu Mântuitorul Hristos prin Sfintele Taine, şi tot prin rugăciune o şi întreține. 
Rugăciunea şi răbdarea necazurilor sunt cea mai la îndemână cale de apropiere de Dumnezeu. 


Însă rugăciunea în comun a dreptmăritorilor creştini este mai bineplăcută Domnului, căci ea 
este sămânţa şi rodul iubirii dintre oameni. Rugăciunea comunitară este condusă de un trimis al 
lui Dumnezeu, de un om sfințit de El, ca să stimuleze iubirea între oameni şi cea dintre oameni şi 
Dumnezeu. Preotul are şi această harismă şi misiune în Biserică. De aceea, prin prezența şi prin 
lucrarea sa, preotul este un organ al harului divin. „Luaţi, fraților, pildă de suferință şi de 
îndelungă răbdare pe proorocii care au grăit în numele Domnului. lată, noi fericim pe cei care au 
rabdat: ați auzit de răbdarea lui lov şi ați văzut sfârşitul hărăzit lui de Domnul; că mult milostiv este 
Domnul şi îndurător. lar înainte de toate, frații mei, să nu vă jurati nici pe cer, nici pe pământ, nici cu 
orice alt jurământ, ci să vă fie vouă ce este da, da, şi ce este nu, nu, ca să nu cădeţi sub judecată. 
Este vreunul dintre voi în suferință? Să se roage. Este cineva cu inimă bună? Să cânte psalmi. Este 
cineva bolnav între voi? Să cheme preoții Bisericii şi să se roage pentru el, ungându-l cu untdelemn, 
în numele Domnului. Şi rugăciunea credintei va mântui pe cel bolnav şi Domnul îl va ridica, şi de va 
fi făcut păcate se vor ierta lui.” (lacov 5,10-15)9% 


Înainte de toate, trebuie spus că nu preotul vindecă, nici rugăciunea lui nu are efect asupra 
bolnavului „ex opere operato” (automat, magic, ca şi cum cuvintele rugăciunii rostite de preot ar 
declanşa un efect sigur), ci Dumnezeu este Cel care vindecă; Dumnezeu ascultă rugăciunea 
preotului şi alege pe cine să-l vindece, când şi cum. De aceea, este necesară o colaborare iubitoare 
între preot şi credincios, precum şi între ei şi Dumnezeu prin virtute. Când această unire 
iubitoare în Hristos există şi vindecarea bolii este spre slava lui Dumnezeu şi folosul oamenilor, 
abia atunci Dumnezeu răspunde la rugăciunea lor comună revărsând mila Sa. Abia atunci se 
împlineşte cuvântul Mântuitorului: „dacă doi dintre voi se vor învoi pe pământ în privința unui 


32 Jean-Claude Larchet, Op. cit, pp. 61-63. 


3 Acest fragment biblic face parte din rânduiala Tainei Sfântului Maslu şi ne îndeamnă la răbdare şi la rugăciune comunitară. 
Aceasta reprezintă o mărturie a integrării celui bolnav în comuniunea lărgită a credincioşilor şi a preoţilor, a Bisericii în totalitatea 
ei. Grija şi dragostea celorlalți pentru semenul bolnav reprezintă un sprijin decisiv în procesul tămăduirii lui sufleteşți şi trupeşti, o 
întărire a puterilor spirituale şi fizice, prin simpatia şi comuniunea lor. 

lucru. pe care îl vor cere, se va da lor de către Tatăl Meu, Care este în ceruri. Că unde sunt doi sau 
trei, adunaţi în numele Meu, acolo sunt şi Eu în mijlocul lor.” (Matei 18, 19-20) Unde nu există 
iubire în Hristos între oameni, ci interese meschine (din partea „vindecătorului”) şi disperarea ne- 
credinței (din partea bolnavului), este limpede că Hristos nu este de față, este limpede că acea 
terapie nu este de la Dumnezeu. 


3. Privegherea (trezvia, atenția) şi faptele bune sunt alte două condiţii ale vindecării depline în 
Biserică. Războiul nevăzut pe care îl duce vrăjmaşul diavol împotriva tuturor oamenilor nu este 
aşa de uşor pe cât ar crede majoritatea; de aceea, Mântuitorul ne îndeamnă: „Privegheati şi vă 
rugați, ca să nu intrați în ispită. Căci duhul este osârduitor, dar trupul este neputincios” (Matei 26, 
41), iar Sfântul Apostol Petru ne spune: treji, privegheați. Potrivnicul vostru, diavolul, umblă, 
răcnind ca un leu, căutând pe cine să înghită" (1 Petru 5, 8). Este un război continuu; este o luptă 
neîncetată la nivelul gândurilor şi senzaţiilor. Diavolul este expert şi îmbătrânit în viclenie şi nu se 
dă bătut după ce este respins; ba încă îşi pregăteşte alte şi alte metode (semne mari şi chiar 
minuni, uneori), „ca să amăgească, de va fi cu putință, şi pe cei aleşi” (Matei 24, 24). Paza minții şi 
a sufletului n-o putem însă dobândi niciodată singuri. Ea vine prin harul lui Dumnezeu şi cere 
din partea noastră smerenie, asceză, despătimire, rugăciune neîntreruptă, unirea cu Mântuitorul 
Hristos prin Sfintele Taine şi celelalte rânduieli ale Bisericii. Priveghind cu mintea, omul poate 
discerne atacul viclean al diavolului — încă de când i se strecoară precum un şarpe printre 
propriile gânduri — şi poate să îl respingă repede. Priveghind cu mintea, omul poate sesiza imediat 
în „doctrina terapeutică” o minciună flagrantă, o răstălmăcire a Adevărului creştin sau o mascată 
abatere eretică plină de otravă pentru suflet. Toţi trebuie să priveghem rugându-ne; toți trebuie să 
fim atenți la vicleşugurile vrăjmaşului ucigaş de oameni, căci pierzându-ne o clipă atenţia ne 
putem pierde chiar mântuirea. „Nu este de mirare, deoarece însuşi satana se preface în înger al lu- 
minii” (2 Corinteni 11, 14). 

Privegherea şi faptele bune ne dau o experiență prin care putem cerne (în sita dreptei credințe) 
şi discerne faptele şi intenţiile altora. Pentru că mulți, deşi fac fapte aparent bune, chiar minuni, 
sunt străini de Duhul bunătăţii, smereniei şi iubirii dumnezeieşti. Însuşi Domnul Hristos ne-a 
atenționat: „după roadele lor îi veţi cunoaşte. Nu oricine Îmi zice: «Doamne, Doamne», va intra în 
împărătia cerurilor, ci cel ce face voia Tatălui Meu Celui din ceruri. Mulţi Îmi vor zice în ziva aceea: 
Doamne, Doamne, au nu în numele Tău am proorocit şi nu în numele Tău am scos demoni şi nu în 
numele Tău minuni multe am făcut? Şi atunci voi mărturisi lor: «Niciodată nu v-am cunoscut pe voi. 
Depărtaţi-vă de la Mine cei ce lucraţi fărădelegea»” (Matei 7, 20-23). Să luăm aminte ! 

De cele mai multe ori, terapia este un proces îndelungat. Boala unui om poate fi şi o ocazie 
pentru cei din jur de a se mobiliza pentru a-l ajuta, pentru a-l îngriji pe cel bolnav, o ocazie 
rânduită de Dumnezeu în preştiința Sa atotcuprinzătoare pentru a întări solidaritatea şi 
comuniunea între oameni. Rude certate între ele şi înstrăinate multă vreme, prieteni care n-au 
mai comunicat între ei, deodată sunt chemaţi de Dumnezeu prin această ocazie la împăcare, la 
apropiere, la depăşirea patimilor, a intereselor şi a dezbinărilor care le-au întunecat viata si relația 
lor cu ceilalți. 


Enumerăm, pe scurt, câteva căi duhovniceşti de vindecare şi a bolilor trupului: rugăciunea 
personală, rugăciunea celorlalți, ajutorul şi rugăciunea sfinților, semnul Sfintei Cruci, folosirea 
apei sfințite, exorcismul şi Sfintele Taine (Botezul, Mărturisirea, Sfânta Euharistie şi Maslul). 
Pentru că în legătură cu acestea din urmă există multe înțelegeri greşite şi practici necanonice, ar 
trebui să facem câteva precizări pentru lămurirea lor (vezi paragraful 5 din prima parte a lucrării). 


5 Inşelăciunea demonică 


Ca o cauză şi ca o consecinţă clară a decăderii morale şi spirituale a „omului modern”, închis 
în propria suficiență, care nu mai lasă loc lui Dumnezeu, boala aproape molipsitoare a societății 
secularizate de astăzi este, precum bine se vede, individualismul (egoismul, iubirea de sine). Omul 
individualist poate ajunge treptat să fie posedat de duhul diavolului şi, uneori, chiar fără să-şi dea 
seama. Ucenicii (şi proorocii) diavolului sunt deci, oamenii care-l urmează pe diavol în viața lor, 
copiind de la începătorul răutății şi al hulei, mândria şi închipuirea de sine, îmbolnăvindu-se 
sufleteşte tot mai mult şi îmbolnăvindu-i şi pe alții. Or, neopăgânismul şi egolatria omului 
contemporan sunt plăgi nevindecabile fără smerenia creştină şi fără harul lui Dumnezeu. Iată 

cum descrie Sfântul Apostol Pavel starea de boală duhovnicească a vremurilor noastre: „În zilele 
din urmă, vor veni vremuri grele; că vor fi oameni iubitori de sine, iubitori de arginti, lăudăroşi, 
trufaşi, hulitori, neascultători de părinti, nemultumitori, fără cucernicie, lipsiti de dragoste, 
neînduplecati, clevetitori, neînfrânati, cruzi, neiubitori de bine, trădători, necuviincioşi, îngâmfati, 
iubitori de desfătări mai mult decât iubitori de Dumnezeu, având înfăţişarea adevăratei credinte, 
dar tăgăduind puterea ei. Depărtează-te şi de aceştia !” (2 Timotei 3, 1-5). 

Supus la un flux divers de informaţii, omul contemporan nu mai ştie să discearnă binele de 
rău, adevărul de minciună, esențialul de neesențţial, deseori realitătile şi valorile fiindu-i 
prezentate în mod amestecat şi chiar răsturnat. Astfel, în această confuzie informațională, 
discernământul i se alienează tot mai mult, imprimând omului în suflet o pecete pătimaşă care îi 
afectează serios viața întreagă. Aşa că omul contemporan uită de Dumnezeu Cel Viu şi-şi face 
dumnezeii după chipul lui. Azi, religia şi morala creştin sunt tot mai mult exilate într-o periferie a 
existentei şi sunt chiar înlocuite cu noi „căi spirituale”, de tip demonic. Asta este, de fapt, strategia 
diavolului: să strice şi să răstoarne ierarhia valorilor în mintea omului, aşa încât omul să se rătă- 
cească complet în confuzia stârnită de diavol, să nu mai poată distinge spiritualitatea autentică 
(Calea — Hristos) în labirintul de „spiritisme” ieftine. De aceea, ne trebuie o temeinică pregătire 
ascetică, dogmatică şi mistică, pe linia Sfinților Părinţi, pentru a scăpa din plasa „religiei 
viitorului”9. „Duhul grăieşte lămurit că, în vremurile cele de apoi, unii se vor depărta de la credintă, 
luând aminte la duhurile cele înşelătoare şi la învățăturile demonilor, prin fătărnicia unor mincinoşi, 
care sunt înfierati în cugetul lor. Aceştia opresc de la căsătorie şi de la unele bucate, pe care 
Dumnezeu le-a făcut, spre gustare cu multumire, pentru cei credincioşi şi pentru cei care au cunoscut 
adevărul, pentru că orice făptură a lui Dumnezeu este bună şi nimic nu este de lepădat, dacă se ia 
cu multumire; căci se sfinteşte prin cuvântul lui Dumnezeu şi prin rugăciune.” (1 Timotei 4, 1-5) 


Toate formele de „medicină complementară” aduc în doctrina lor erezii contrare Adevărului 
creştin trăit şi mărturisit de Biserică, precum: antropocentrismul, preexistența sufletului, reîncar- 
narea şi predestinația lui astrală, energetismul reducționist dualist (yin-yang) necunoscut şi nere- 
cunoscut de nici un Sfânt Părinte al Bisericii, nici de vreun onest om de ştiinţă, alienarea 
conştiinţei morale a omului, relativizarea valorilor infinite ale omului şi a libertăţii lui, 
impersonalizarea harului divin şi chiar a lui Dumnezeu sau personificarea şi însuflețirea materiei, 
promovarea „iluminaților” păgâni ş.a. 

Sunt unii „terapeuţți” care apelează şi la remedii naturale (acceptate de Biserică) şi la 
întortocheate explicații ştiinţifice; dar, ceea ce este foarte grav, introduc şi răstălmăciri ale 
remediilor supranaturale (Sfintele Taine) din Biserică. Prezentarea acestora ca simple metode 
mecanice şi magice de vindecare duce mai întâi la pierderea sensului autentic al trăirii 
comuniunii creştine, apoi la diluarea valorilor Ortodoxiei în masa relativistă a unor practici 
eterodoxe. Promotorii unor asemenea „sacroterapii” sunt certați cu învățătura şi legea bise- 
ricească, nefiind sub ascultarea nici unui episcop al Bisericii şi prezentând, în multe puncte 
esențiale ale doctrinei, grave confuzii şi erezii dogmatice, iar în viața lor duhovnicească având 
serioase rătăciri morale şi mistice (unele determinate chiar problemele lor psihopatologice). În 
general, aceşti impostori” se declară profund religioşi, întrucât merg pe la mănăstiri, pe la 
duhovnici renumiţi, de la care fură câte o binecuvântare „ca să poată face oamenilor cât mai mult 
bine” (zic ei), dar nu le spun (duhovnicilor) prin ce metode. Unii pozează în mari creştini, tipărind 
cărți ortodoxe (cu note şi interpretări personale clar eterodoxe) şi instalându-se în biserici pe lângă 
sfintele moaşte, arătând celorlalți că sunt preocupaţi de rugăciunea inimii. Mândria iradiază din ei 
ca dintr-un cuptor ... 


Foarte mulți vindecători au primit învestirea cu aceste puteri de vindecare (atenţie !) în vis sau 
în transă, prin glasuri sau prin arătări de „ingeri”, de păsări, de lumini colorate sau de flăcări etc. 
Acestia ascultă numai de ce le zice „duhu!” prin vedenie, manifestând neascultare şi ostilitate 
(chiar declarată) față de Ierarhia sacramentală a Bisericii. Chiar şi unii monahi şi clerici pot cădea 
în această înşelare demonică, inventând teorii şi practici noi, neortodoxe, promovându-le printre 


” «Spiritualitatea” New Age, cu totul opusă faţă de cea ortodoxă. 


95 Faptul că ei se declară ucenici ai unor mari duhovnici nu le dă şi dreptul să pretindă clienţilor lor să-i urmeze fără nici o cercetare 
prealabilă, deşi asta vor să insinueze. 

adepți şi creând dezbinare între creştini”. Faptul că ies din Tradiţia si cumintenia Ortodoxiei, din 
buna rânduială şi ascultare ierahică întemeiată de Mântuitorul Hristos în Biserică, îi demască 
decisiv ca falşi prooroci. De unde se vede că nu Duhul dragostei, al unității şi al păcii din Biserica 
lui Hristos îi ajută pe ei, ci tocmai duhurile întunericului, care nu suportă pocăința (smerenia) şi 
ascultarea în Hristos. 


„„Dracii slavei deşarte sunt în visuri prooroci. Ei închipuiesc ca nişte vicleni cele viitoare şi ni le 
vestesc mai dinainte. Împlinindu-se vedeniile ne minunăm şi ne înălțăm cu gândul ca şi cum am 
avea darul preştiinţei. În cei ce ascultă de dracul acesta, el s-a făcut adeseori prooroc. Iar față de 
cei ce-l disprețuiesc, el pururea minte. Căci fiind duh, el vede cele din lăuntrul aerului acesta şi 
cunoscând pe cineva că moare, prooroceşte prin visuri celor mai uşurei la minte. 


Dracii nu ştiu nimic din cele viitoare, dintr-o cunoştinţă de mai înainte. Ei se prefac adeseori 
în îngeri de lumină şi în chipuri de mucenici şi ne arată pe aceia venind la noi, în visuri. lar când 
ne deşteptăm, ne scufundă în mândrie şi în bucurie. Dar acesta să-ți fie semnul înşelăciunii, căci 
îngerii ne arată osânde, judecăți şi despărțiri. lar o dată treziți ne fac să tremurăm şi să ne 
întristăm. 

Când începem să credem în vis dracilor, ei îşi bat joc de noi şi când suntem treji. Cel ce crede 
visurilor e cu totul necercat. Iar cel ce nu crede nici unora e înțelept.” 

În rai, vrăjmaşul diavol întâi a ameţit-o pe Eva, apoi a sugestionat-o (negându-i cuvântul lui 
Dumnezeu), stimulându-i imaginația (că va fi ca Dumnezeu, dar fără Dumnezeu Cel Viu). Cu 
aceste mijloace, diavolul a făcut şi face victime printre oameni mereu. Şi toți proorocii diavolului, 
adică oamenii care-i slujesc lui cu acelaşi scop ca şi el (înşelarea şi pierzarea oamenilor), folosesc 
aceleaşi metode. 


Hipnotizarea clientului rezidă într-un „joc de scenă” şi are ca scop adormirea (sau amețţirea) 
minţii, folosind anumite mişcări, gesturi, cuvinte impresionante (unele sunt invocări satanice 
clare) şi muzică, îndreptând atenţia omului dinspre realitate către o lume virtuală, falsă şi 
inducându-i o stare de somn al rațiunii, stare receptivă influențelor demonice (de exemplu: unele 
vrăjitoare, îmbrăcate intr-un anumit fel, folosesc cărți de joc ca să atragă omul cu mintea într-un 
univers ireal de gânduri; ocultiştii cu iz asiatic ametesc omul cu termeni în sanscrită ca să-i 
devieze atenția şi să-i inoculeze ideea că ei sunt „superiorii” de care trebuie să asculți). Cu alte 
cuvinte, hipnoza este una din metodele de „spălare şi întunecare a minţii” şi de pregătire a ei 
pentru implantul sugestiilor şi duhurilor demonice. „Toţi dracii se luptă să întunece mintea 
noastră, apoi îi insuflă cele plăcute lor. Căci dacă mintea nu va fi adormită, comoara nu se va 
jefui."99 

Nedespărțită de hipnoză este sugestionarea victimei, care înseamnă inducerea de idei prin 
cuvinte şi gesturi „atrăgătoare”, idei care se înfig în mintea omului, unde pot rămâne foarte mult 
timp. Omul slăbit cu gândul (hipnotizat, cu conştiinţa adormită, dar cu mintea aflată într-o stare 
de mare receptivitate la nivelul subconştientului) preia uşor aceste sugestii din afară şi le 
păstrează în sine alimentându-le. Ele devin autosugestii, ajung obsesii, generându-i angoase, 
chiar psihoze. Diavolul îşi dă tot concursul ca omul să-şi amintească ce i-a zis „proorocul 
mincinos”, aducându-i mereu în gând sugestiile necurate pe care i le-a săgetat. Din această 
pricină, „de ce ţi-e frică nu scapi”. 

Astfel, în imaginația (pe care Sfinţii Părinți au numit-o puntea dracilor) mult decăzută sub 
povara patimilor şi a educației imorale a omului de astăzi, sub ameteala hipnozei şi a sugestiei 
repetate, diavolul prin „vindecător” inoculează apoi iluzia (nălucirea) unei alte realități şi-l ispiteşte 
pe om să o accepte ca adevărată!%. Imaginaţia pervertită prin păcate păstrează, apoi amplifică 


% Vezi cazurile Vladimireşti, Noul lerusalim— Pucioasa, Visarioniştii. 


% Sfântul Ioan Scărarul, Capetele 39-44 din Cuvântul 171, Despre fnstrăinare, din Scara, traducere, introducere şi note, de Pr. prof. 
dr. Dumitru Stăniloae, Editura Institutului Biblic şi de Misiune al Bisericii Ortodoxe Române, Bucureşti, 1992, p. 76. 
% Chiar şi droguri, uneori. 


29 Sfântul Ioan Scărarul, Capul 77 din Cuvântul XV - Despre curdţia şi neprihănirea nestricăcioasă, agonisită de cei stricăcioşi prin 


osteneli şi dureri, în op. cit., p. 246. 


1% Vezi şi paragraful 2.2. din prima parte a lucrării (textul despre spiritism). 

sugestiile si inductiile de tip demonic, relativizand obiectivitatea absolută a adevărului creştin, 
amestecând valorile autentice ale dreptei credințe creştine cu alte „valori” anticreştine. În gândirea 
omului pătimaş apare ideea că „toate sunt relative şi subiective”, deci n-ar mai fi nimic absolut şi 
obiectiv; astfel, percepţia Adevărului, care este Cuvântul lui Dumnezeu, este amestecată printre 
nălucirile minciunilor (sugestiilor) demonice, iar bine şi răul îşi pierd consistenţa absolută şi 
ontologic-personală, sunt răsturnate şi amestecate între ele. Cea mai mare viclenie a diavolului 
este să-i facă pe oameni să nu se angajeze în lupta contra lui şi să creadă că „cel rău” este ceva 
impersonal, chiar ceva necesar. Mulţi oameni, chiar printre creştinii ortodocşi, au această idee şi, 
datorită acestei viclenii demonice strecurate în concepția lor, cad foarte uşor în mrejele satanei. 


Performanțele impostorilor stau deci nu atât în măiestria lor, cât în ignoranta şi în credulitatea 
victimelor. După „reuşita” unei şedinţe de terapie (de fapt, de orice „consiliere”) ocultistă, diavolul 
are o triplă victorie: pe de o parte impostorul rămâne în înşelarea sa (diavolul confirmându-i me- 
toda încă o dată), pe de altă parte victima cade şi ea în înşelare, iar în al treilea rând, mulți alții, 
văzând „reuşita”, sunt atraşi să încerce şi ei metoda ocultistă. Aceasta este şi voia diavolului, ca 
să fie înşelați cât mai mulți oameni. „lar oamenii răi şi amăgitori vor merge spre rau tot mai rau, 
rătăcind pe alții şi rătăciți fiind ei înşişi.” (2 Timotei 3, 3) 

De aceea, pe aceşti prooroci mincinoşi diavolul îi ajută din plin, mimând deseori vindecări şi 
intervenind chiar la nivel fizic cu „semne şi minuni”, cu senzaţii şi năluciri, forțând libertatea 
omului pentru a-i accepta şi a-i recunoaşte că ar fi de la Dumnezeu. În „terapiile complementare”, 
unii pot proba o reală îmbunătăţire a stării lor de boală datorită remediilor naturale amestecate 
printre practicile oculte (şi nicidecum paselor demono-energetice), deşi diavolul, care le-a inspirat, 
intervine nevăzut şi el cu mult aplomb, nu vindecând boala, ci camuflând senzațiile de durere, 
mărind presiunea sugestiei (că gata, s-a vindecat boala). Diavolul ştie să nălucească arătări şi 
senzaţii, dar nu poate restaura firea bolnavă a omului păcătos. Căci cum l-ar vindeca el pe om, pe 
care-l urăşte de moarte? Dacă diavolul l-a scos pe om din Rai dorindu-i moartea, oare poate să îl 
ajute cu ceva? Sau doar mimează binele, ca să îl înşele încă o dată? Ba încă, foarte des, demonii 
intervin chiar şi fizic în trupul omului, pe fondul totalei posedări demonice a sufletului lui bolnav, 
hipnotizat şi sugestionat continuu. Astfel, omul cade în închipuire şi în mândrie (tot mai mare), 
neglijându-şi pe mai departe datoriile de creştin, iar diavolul îl duce pe toate „căile”, numai pe 
calea pocăinței nu. 


După o vreme, când harul lui Dumnezeu îl cercetează pe om, diavolul se retrage din imaginația 
omului, boala şi durerea revenind în toată amploarea. Abia ajunşi aici unii se dezmeticesc din 
rătăcirea lor (Dumnezeu chemându-i prin această suferință spre pocăință şi spre Biserică), însă, 
alții cad în necredință şi deznădejde (spre bucuria diavolului), refuzând pe mai departe ajutorul 
Mântuitorului Hristos prin Biserică, îndrăcindu-se treptat (atenţie !) şi rămânând chiar cu sechele 
psihopatologice, uneori pentru toată viața. Alteori, când boala este cauzată de prezenţa unui duh 
necurat, în timpul şedinţei paramedicale, cu viclenia sa caracteristică, duhul rău se dă un timp la 
o parte, înşelând iarăşi atât pe vindecător, cât şi pe pacient. Căci „dracii se depărtează şi ne 
părăsesc pe noi de bunăvoie, făcând să se umple locul golit de toate celelalte, de închipuirea de 
sine a noastră!0! Aşadar, în locul unor patimi minore, diavolii fac să se instaleze o patimă 
dominantă mult mai păguboasă, mândria şi închipuirea de sine. Totuşi Dumnezeu îngăduie 
omului aceste ispitiri, întrucât îi protejează libertatea şi îi respectă voia. „Ca martori înaintea 
voastră iau astăzi cerul şi pământul: viață şi moarte v-am pus eu astăzi înainte, binecuvântare şi 
blestem. Alege viața ca să trăieşti tu şi urmaşii tăi.” (Deuteronom 30, 19) 

Omul este zidit de Dumnezeul Cel personal şi iubitor de oameni. Bolile ne vin cu voia si cu 
stirea lui Dumnezeu, Care ni le îngăduie spre mântuirea noastră, şi deci vindecarea noastră se 
face tot cu voia şi cu ştirea Lui. Orice tentativă de vindecare fără dialog cu Dumnezeu este o iluzie, 
o minciună, o falsă vindecare. De aceea, trebuie conştientizată în primul rând, relația de iubire cu 
Mântuitorul Hristos, Adevăratul şi Unicul Doctor şi Tămăduitor, şi de unire cu Biserica Lui 
Dreptmăritoare. 


Este clar că hipnoza de acest fel este un procedeu ocult, satanic, neacceptat de Biserica 
Ortodoxă. Să explicăm un caz: un om neinstruit A, asupra căruia s-a efectuat o şedinţă de 


101 Sfântul Ioan Scărarul, Capu162 din op. cit., p. 238. 

hipnoză, a intrat în transă şi a început să vorbească în engleză (desi el nu o cunoştea), zicând că: 
„într-o viață anterioară am trăit în Anglia, în satul X; mă numeam Y, părinţii mei erau Z, frații 
mei erau T, locuiam într-o casă lângă râul U, la poartă aveam un copac mare..." şi alte detalii de 
viață adevărate pentru Y, detalii ce pot fi probate chiar istoric. Întrucât Ortodoxia mărturiseste că 
reîncarnarea este o erezie neacceptabilă, reiese de aici că duhurile care intervin în experienţele de 
hipnoză nu sunt de partea Mântuitorului Hristos. Înseamnă deci că diavolul (sau mai mulți 
diavoli), care l-au) ispitit pe Y în viaţa lui, în şedinţa de hipnoză l-au) luat în posesie pe A şi a(u) 
grăit prin el unele lucruri adevărate despre Y, ca să înşele pe oameni, „mărturisind” despre 
reîncarnare. 


O femeie vrăjitoare a fost arestată de poliție pe motivul înşelăciunii (cazul a fost dat şi la TVR 
1). Intrebată cum a reuşit să păcălească atâţia oameni cu sume mari de bani, ea a recunoscut: 
„Păi dacă e proşti şi crede ce le zic !” Fără alte comentarii. 


Aceşti escroci la drumul mare, departe de a fi îngăduiţi în viața comunităţii, trebuie demascați 
înainte de a-şi face faimă şi bani pe seama înşelării credulilor. Ei trebuie sanctionati nu numai 
prin mustrarea Bisericii, ci şi prin mijloacele de care statul dispune. Iată ce prescrie Articolul 215 
din Codul Penal al României: „Inducerea în eroare a unei persoane, prin prezentarea unei fapte 
mincinoase ca adevărată sau ca mincinoasă a unei fapte adevărate, în scopul de a obține pentru 
sine sau pentru altul un folos material injust şi dacă s-a pricinuit o pagubă, se pedepseşte cu 
închisoare de la 6 luni la 12 ani.” 


Totuşi noi ne punem întrebarea: de ce oamenii sunt atât de uşor de păcălit? Şi ne răspundem 
singuri: pentru că mulți nu-L mai caută pe Dumnezeu - Dătătorul Înţelepciunii, şi se complac în 
superficialitatea păcatelor. Au pierdut trezvia întelepcitinii, simțul şi educaţia comuniunii creştine 
şi nu mai trăiesc deplin Adevărul şi Viața Bisericii, nu mai percep corect înțelesurile dreptei 
credințe şi îi tăgăduiesc puterea. Mulţi creştin ortodocşi nu mai trăiesc creştineşte, nu mai cunosc 
adevărurile dogmatice şi rânduielile practice ale credinței sănătoase. Ce să mai zicem de eretici 
sau păgânii închinători la idoli ? Pe bună dreptate, ne întrebăm şi noi: „Dar Fiul Omului, când va 
veni, va găsi, oare, credință pe pământ ?” (Luca 18, 8). 


6 Sfinţenie sau şarlatanie? 


Între sfintenia adevărată sau căutarea sinceră a sfinţeniei şi falsa sfințenie, simulată de toți 
impostorii, există trei deosebiri radicale102: 


a) Sfințenia încoronează strădaniile îndelungate şi statornice ale unei vieți întregi, pe când 
faima falsei sfințenii şi-o câştigă cineva după un timp scurt de exhibiţii bine puse în scenă. 

Sfințenia adevărată înseamnă o stare de curàtie de toate patimile sufleteşti şi trupeşti, mai ales 
de mândrie şi slavă deşartă. Falsa sfințenie, însă caută cu tot dinadinsul celebritatea, simulând 
smerenia şi iubirea pentru a-şi atrage admiraţia. Sfântul adevărat are putere să suporte chiar ne- 
popularitatea, pentru că are alte bucurii şi nu are nevoie de hrana laudelor omeneşti. Peste tot el 
caută să treacă drept un om neînsemnat. Pe sfinții adevărați îi descoperă Dumnezeu fără voia lor, 
şi, de cele mai multe ori, numai după moartea lor. 


Sfințenia adevărată este semnul prezenţei şi lucrării mântuitoare a Domnului lisus Hristos în 
om şi prin om, de aceea întreaga viață şi gândire a unui sfânt este o iradiere senină a Evangheliei 
şi a Învierii lui Hristos. În schimb, şarlatanii sunt plini de pete întunecoase, de tot felul de 
obscurități atât în învățătura, cât şi în viața lor morală. 


7 Concluzie 


În Occident, procesul galopant de dizolvare a valorilor crestinismului în sincretismul masonic 
„New Age” este pornit de peste 40 de ani, iar la noi în țară de aproape 14 ani. Dacă vom merge în 
ritmul acesta, viitorul neamului românesc nu ni se arată deloc mai bun sau mai luminos, întrucât 
va fi iminent pericolul degradării şi al dezbinării noastre religioase şi morale. Căci prin „religia 
viitorului”, prin practicile orientale şi prin „terapiile complementare” ancorate bine în ideologia New 
Age, diavolul încearcă să fure Adevărul creştin din minţile oamenilor şi să facă accesibile omului 


1% Vezi şi la Preot prof. Dumitru Stăniloae, op. cit., p. 269. 

modern inițieri satanice chiar fără ca el să vrea sau să ştie (manipularea se face insistent prin 
mass-media) şi, prin ele, să-i impună un mod de viață antihristic. Trăim vremuri foarte tulburi 
astăzi, căci diavolul ştie că mai are puţină vreme şi caută să înşele cât mai mulți oameni prin 
vicleşuguri tot mai subtile. 

Însă noi, creştinii ortodocşi, care am primit harul dumnezeiesc şi-l primim neîncetat în 
Biserica Dreptmăritoare a lui Hristos prin Sfintele Taine, aşa cum l-au primit toți Sfinții, nu 
trebuie să căutăm „semne şi minuni” exterioare, care pot fi uşor simulate de duhurile rele, „ci 
ținând adevărul, în iubire, să creştem întru toate pentru El, Care este capul — Hristos” (Efeseni 4, 
15). Să nu ieşim din hotarele Părinților noştri, din cumințenia Ortodoxiei, în care milioane de 
Sfinți au primit făgăduințele mântuirii lui Dumnezeu, ci având deci aceste făgăduințe, iubiţilor, să 
ne curătim pe noi de toată întinarea trupului şi a duhului, desăvârşind sfințenia în frica lui 
Dumnezeu (2 Corinteni 7, 1). 


Ileromonah Mihail Stanciu 

Asadar, 
de ce caută omul contemporan semne, minuni şi vindecări paranormale? 


Răspunsul final: 


Pentru că, antrenat într-o mentalitate desacralizată, omul s-a înstrăinat de Dumnezeu, nu mai 
păzeşte poruncile Lui şi nu mai percepe corect înțelesurile vieţii şi dreptei credințe în Hristos. A 
pierdut simțul, valoarea şi educaţia iubirii de Dumnezeu şi semeni, desconsiderându-le în detri- 
mentul acceptării unor experiențe noi, senzaţionale, care îi exaltă mândria şi idolatria. Iar, când 
nu mai are frică de Dumnezeu, când nu mai vrea să se smerească răbdător sub mâna 
binecuvântării Lui, când nu mai vrea să iubească sincer pe alții dăruindu-se, atunci omul caută 
alte căi de „spiritualitate”, de fapt alte căi de fugă de la fața lui Dumnezeu, încercând să-şi 
satisfacă aspiraţia naturală după Dumnezeu, după iubire şi după o fericire eternă prin metode 
mecanice sau magice ori prin alte minuni şi puteri paranormale, pe care diavolul!03 i le oferă cu 
mână largă. 

Invazia de prooroci, de mediumi, de vindecători şi de vrăjitori a luat proporții îngrijorătoare, în 
ceea ce priveşte însuşi viitorul spiritual al omenirii. Calea sfântă a smereniei şi a iubirii evanghe- 
lice este aproape total acoperită de „minunile” şi experiențele paranormale, intens mediatizate, ale 
tuturor acestor impostori manipulați din întuneric de duhurile răutăţii. Pentru că nu minunile 
sunt dovada că cel care le săvârşeşte e de la Dumnezeu, ci sfințenia vieții şi a gândirii lui. Acesta 
şi este semnul adevăratului om duhovnicesc: învierea cu Mântuitorul Hristos din păcat şi din 
neadevăr. Să nu ne lăsăm înşelati ! „Neam viclean şi desfrânat cere semn, dar semn nu i se va da, 
decât semnul lui lona proorocul. Că precum a fost Iona în pântecele chitului trei zile şi trei nopți, aşa 
va fi şi Fiul Omului în inima pământului trei zile şi trei nopți” (Matei 12, 39-40). 

Omul întunecat de păcate şi de necredinţă uită că cele mai mari valori umane sunt persoana şi 
iubirea, întrucât omul a fost creat de Dumnezeu după chipul şi asemănarea Lui; le disprețuieşte 
şi le înlocuieşte în gândirea sa cu alte lucruri sau „performanțe” individualiste. Sfinţenia iubirii 
dintre persoane, normalitatea ei, jertfa de sine pentru mântuirea altora, toate valorile creştine 
sunt năruite aproape în conştiinţa omului contemporan sub tăvălugul agresiv al minunilor 
paranormale pe care le propagă, spre slava lor deşartă şi spre pierzarea celor ce-i urmează, 
„illuminațţii” care nu-L au pe lisus Hristos ca lumină a vieţii lor. 


Însă, numai iubirea lui Dumnezeu şi a semenilor îi pot da omului starea de pace, de fericire in- 
terioară şi de sănătate trupească şi sufletească. Numai o viață creştină, o viață în sfințenie, numai 
trăirea reală a învierii din păcat şi a unirii cu lisus Hristos — Dumnezeu, în Biserica Lui 
Dreptmăritoare, îi poate descoperi omului contemporan bogăția infinită a vieții veşnice, a 
experienţei fericirii dumnezeieşti, în normalitatea ei plină de lumină şi de har. 


103 Prin slujitorii lui. 

In loc de epilog 


„Mulţi amăgitori au ieşit în lume, care nu mărturisesc că lisus Hristos a venit în trup; acesta 
este amăgitorul şi antihristul. Păziţi-vă pe voi înşivă, ca să nu pierdeţi ceea ce ati lucrat, ci să 
primiți plată deplină. Oricine se abate şi nu rămâne în învățătura lui Hristos nu are pe Dumnezeu; 
cel ce rămâne în învățătura Lui, acela are şi pe Tatăl şi pe Fiul. Dacă cineva vine la voi şi nu 
aduce învățătura aceasta, să nu-l primiţi în casă şi să nu-i ziceți: Bun venit ! Căci cel ce-i zice: 
Bun venit ! se face părtaş la faptele lui cele rele.” (1 loan 1, 7-11) 

„Mă mir că aşa degrabă treceţi de la cel ce v-a chemat pe voi, prin harul lui Hristos, la altă 
Evanghelie, care nu este alta, decât că sunt unii care vă tulbură şi voiesc să schimbe Evanghelia 
lui Hristos. Dar chiar dacă noi sau un înger din cer v-ar vesti altă Evanghelie decât aceea pe care v- 
am vestit-o — să fie anatema ! Precum v-am spus mai înainte, şi acum vă spun iarăşi: dacă vă 
propovăduieşte cineva altceva decât ați primit — să fie anatema ! Căci acum caut bunăvoința 
oamenilor sau pe a lui Dumnezeu ? Sau caut să plac oamenilor ? Dacă aş plăcea încă oamenilor, 
n-as fi rob al lui Hristos." (Galateni 1, 6-10) 


Rugăciune pentru părintele duhovnic 


Doamne lisuse Hristoase, Fiul lui Dumnezeu, Care pe desfrânata şi pe tâlharul i-ai primit, pri- 
meste şi rugăciunea mea pentru robul tău, duhovnicul meu |N], ales de Tine să poarte povara pă- 
catelor mele în fața Ta, aşa cum Tu porți povara lumii întregi în fața Tatălui ceresc. 


Iartă-i toate greşelile lui pentru dragostea şi jertfa stăruitoare ca să pun început bun de pocă- 
intà, eu, oaia rătăcită. Cercetează-l degrabă şi vezi nevoile lui. Vindecă-l de toată boala şi 
întinăciunea trupească şi sufletească şi de slăbiciunea firii căzute. Izbăveşte-l de toți vrăjmaşii 
văzuți şi nevăzuţi, de tot răul şi ispitele ce i-au venit pentru păcatele mele. Sporeşte-i 
înțelepciunea, îndelunga răbdare, liniştea, pacea şi mulțumirea sufletească. Înmulțeşte-i puterea, 
sporeşte-i blândețea şi purtarea de grijă şi împlineşte toate cele de folos lui. Dă-i minte luminată 
şi pricepere sfântă care se pogoară de la Tine, Împăratul Luminii. 

Bine-sporeşte în el, Doamne, şi dăruieşte-l sănătos, îndelungat în zile, drept învățând cuvântul 
adevărului Tău. Amin. (Mătanie). 

Împărate ceresc, Mângâietorule, deschide slava cerului şi plouă peste duhovnicul meu [N] 
belşug de har şi bogată milă. Pogoară-Te asupra lui, odihneşte în el pururea şi revarsă peste el 
mulțimea îndurărilor Tale. Amin. (Mătanie). 


Maica Domnului, acoperă cu atotputernicul Tău acoperământ pe robul tău, duhovnicul meu 
[N], şi roagă-te Bunului Dumnezeu să-l miluiască pentru rugăciunile tale. Izbăveşte-l de toată 
ispita trupească şi sufletească; curăţă-l, tămăduieşte-l, întăreşte-l şi sănătate deplină dăruieşte-i. 
Amin. (Mătanie). 

Cuvioase Părinte Siluane, roagă-te Domnului să miluiască şi să mântuiască pe duhovnicul 
meu |N] pentru rugăciunile tale. 

Cuvioase Arsenie cel Mare, roagă-te Domnului să miluiască şi să mântuiască pe duhovnicul 
meu |N] pentru rugăciunile tale. 

Cele nouă puteri cereşti, sfinților români, mucenici şi mucenițe, cuvioşi şi cuvioase, 
preacuvioşi părinți ai noştri şi sfinți a căror pomenire se face astăzi, împreună cu toți sfinții, 
rugați-vă lui Dumnezeu să miluiască şi să mântuiască pe duhovnicul meu [N] pentru rugăciunile 
voastre. Amin. Amin. Amin. (Mătanie.) 

Rugăciune pentru lume 


Împărate Sfinte, mult milostive şi iubitorule de oameni, Doamne Iisuse Hristoase, Dumnezeul 
nostru, caută spre noi păcătoşii şi ascultă umilele noastre rugăciuni, Tu, Cel ce eşti bun şi 
binecuvântat în veci. 


Dezleagă, Doamne, lasă, iartă-ne nouă toate greşelile cu care ne-am spurcat, cu lucrul, cu cu- 
vântul şi cu gândul, cu voie şi fără de voie; străluceste întru noi harul Tău cel de viață dătător ca 
să nu pierim lepădaţi de la fața Ta; luminează, întăreşte şi sfințeşte sufletele şi trupurile noastre, 
ca să înțelegem şi să facem voia Ta. Umple inimile noastre cu Duhul Tău Sfânt şi sporeşte întru 
noi iubirea Ta, ca uniți fiind cu Tine să lucrăm la mântuirea noastră si a semenilor. 


Întăreşte şi înmulțeşte, Doamne, Sfinta Ta Biserică, luminându-i pe toți oamenii ca să Te 
cunoască pe Tine şi pe Tatăl Tău şi pe Duhul Sfânt, singurul Dumnezeu adevărat. Surpă grabnic, 
Doamne al puterilor, uneltirile vrăjmaşilor văzuți şi nevăzuţi care ne împresoară, şi cu roua iubirii 
Tale stinge toate îndemnurile spre dezbinare. 


Aşa, Doamne lisuse Hristoase, Dumnezeul nostru, odihneşte întru noi şi ne mântuieşte 
împreună cu cei din gândurile şi din inimile noastre, dreptmăritori creştini, care se roagă Tie sau 
şi prin noi cer mila Ta cea bogată: 

e ierarhi şi clerici ortodocşi, monahi şi monahii care se roagă pentru lumea întreagă; 

e părinți şi frați ai noştri duhovniceşti, păstori şi învățători ai Bisericii Tale; 

e  rudenii după trup, cunoscuți şi binefăcători ai noştri de pretutindeni; 

e conducători ai țării noastre România; 


e oameni pe care ne-ai dat a-i întâlni, care ne urăsc sau ne iubesc pe noi, sau pe care noi cu 
nesocotință i-am smintit, sau i-am scârbit, sau i-am necinstit în vreun fel, cu voie sau fără 
de voie; 

e prunci, copii, tineri în floarea vârstei şi bătrâni; 

e văduve, orfani, oameni ce sunt în încercări de întristare, de sărăcie, de supărare, de boală, 
de singurătate, de prigoană şi de temniță; 

e oameni ce rătăcesc în întunericul păcatelor, al urii, al deznădejdii şi al necredinţei în Tine. 

Luminează-i, Doamne, şi pe eretici şi pe păgâni cu harul Tău şi-i uneşte cu Sfânta Ta Biserică. 

Dăruieşte-ne tuturor, Doamne, credință dreaptă, nădejde tare şi dragoste curată; tinde mâna 
Ta cea nevăzută din sfânt lăcaşul Tău şi ne binecuvântează pe toți. Adu-Ţi aminte, Doamne, 
Dumnezeul nostru, în mulțimea îndurărilor Tale, de tot poporul Tău şi peste toți oamenii varsă 
mila Ta cea bogată, împlinind tuturor cele către mântuire. Pe cei ce rătăcesc în necredință, adu-i 
la Tine, Dumnezeule al milei, iar pe credincioşi îi întăreşte în iubirea de frati, milostive, Doamne. 
Însuţi tuturor toate le fii, Cel ce ştii pe fiecare dintru început şi voieşti ca toți oamenii să se 
mântuiască şi la cunoştinţa Adevărului să vină. Pe noi pe toți ne primeşte, Doamne, în împărăția 
Ta, fii ai luminii şi ai zilei neînserate arătându-ne; pacea Ta şi dragostea Ta dăruieşte-ni-le nouă, 
Doamne, Dumnezeul nostru, că Tu toate ni le-ai dat nouă. Ca şi noi, împreună cu toți Sfinţii care 
din veac au bineplăcut Tie, să ne facem părtaşi veşnicelor Tale bunătăţi, pe care le-ai gătit celor ce 
Te iubesc pe Tine. 

Odihneşte, Doamne, în împărăția Ta, şi pe cei ce au adormit în dreapta credință, rudenii, 
cunoscuți şi binefăcători ai noştri după duh şi după trup, şi pe toți oamenii care s-au săvârşit cu 
nădejdea învierii şi a vieţii veşnice care este la Tine. Auzi-ne pe noi, Dumnezeule Preabun, şi ne 
miluieşte pe toți. 

Că singur Tu eşti Domnul şi Dumnezeul nostru Care ne miluieşti şi ne mântuieşti, şi a Ta este 
împărăţia şi puterea şi slava împreună cu Cel fără de început al Tău Părinte şi cu Preasfântul şi 
Bunul şi de viață făcătorul Tău Duh, acum şi pururea şi în vecii vecilor. Amin. 

